marsh-mellow/assamese_wikipedia huggingface dataset:
:    
:   639-2 
অংগিকা, অংগ, অংগিকাৰ বা ছিকা-ছিকী এটি পূৰ্বী ভাৰতীয়-আৰ্য ভাষা যি ভাৰতৰ বিহাৰ, ঝাৰখণ্ড আৰু নেপালৰ কোনো কোনো অংশত কোৱা হয়

অংগিকা চুবুৰীয়া মৈথিলী, অসমীয়া, বাঙালী, ভোজপুৰী আৰু মগহীৰ সৈতে সম্বন্ধিত ঐতিহাসিকভাৱে এই ভাষা অংগ লিপি ব্যৱহাৰ কৰি লিখা হৈছিল পাছলৈ ই কৈথী লিপি আৰু অৱশেষত বৰ্তমানে দেৱনাগৰী লিপিৰে লিখা হয়

 অঞ্চল 
অংগিকা মূলতঃ বিহাৰৰ দক্ষিণ-পূব ভাগ (মুংগেৰ, ভগলপুৰ আৰু বাংকা জিলা) আৰু ঝাৰখণ্ডৰ সন্থল পৰগণা বিভাগত কোৱা হয়
ভাৰতত এই ভাষা কোৱা লোকৰ সংখ্যা প্ৰায় ১ কোটি ৫০ লাখ ভাৰতৰ উপৰিও এই ভাষা নেপালৰ তৰাঈ অঞ্চলৰ মৰাং জিলাত কোনো কোনো লোকে ব্যৱহাৰ কৰে মৰাঙৰ প্ৰায় ২ লোকে ২০১১ চনৰ লোকপিয়ল অনুযায়ী অংগিকা ভাষাক মাতৃভাষা জ্ঞান কৰিছিল

 মৈথিলী ভাষাৰ সৈতে সম্পৰ্ক 
১৯০৩ চনত প্ৰকাশিত ভাষাবিদ জৰ্জ আব্ৰাহম গ্ৰিয়েৰ্ছনৰ গ্ৰন্থ "লিংগুইষ্টিক চাৰ্ভে' অৱ ইণ্ডিয়া"ত অংগিকাক মৈথিলীৰ উপভাষা আখ্যা দিয়া হৈছিল পিচে, অংগিকা ভাষী লোকে বৰ্তমানে এই কথা মানি চলে যে ই এক সুকীয়া ভাষাহে বিংশ শতিকাৰ আগৰ ভাগত যেতিয়া মৈথিলী ভাষী লোকে মৈথিলী ভাষাক প্ৰাথমিক শিক্ষাৰ মাধ্যম কৰাৰ দাবী তুলিছিল, অংগিকা ভাষী লোকে তাৰ বিৰোধ কৰি হিন্দী ভাষাকহে মাধ্যম কৰাৰ সমৰ্থন কৰিছিল যেতিয়া ১৯৬০ আৰু ৭০ৰ দশকৰ মৈথিলী ভাষী লোকে পৃথক মিথিলা ৰাজ্যৰ দাবী কৰিছিল, তেতিয়াও অংগিকা আৰু বজ্জিকা ভাষী লোকে তাৰ বিৰোধ কৰিছিল আৰু নিজৰ নিজৰ ভাষাৰ স্বীকৃতি দাবী কৰিছিল

মৈথিলী ভাষাক সমৰ্থন কৰা অনেকে বিশ্বাস কৰে যে বিহাৰ চৰকাৰ আৰু হিন্দীবাদী বিহাৰ ৰাষ্ট্ৰভাষা পৰিষদেহে অংগিকা আৰু বজ্জিকাক পৃথক ভাষা বুলি দাবী কৰিবলৈ উক্ত ভাষা কোৱা লোকসকলক প্ৰৰোচিত কৰিছিল যাতে মৈথিলী ভাষা আন্দোলনৰ শক্তি হ্ৰাস পাওক তাৰেই অনেকে বৰ্তমানেও অংগিকাক মৈথিলীৰ উপভাষা বুলি মানি চলে মুখ্যতঃ মৈথিল ব্ৰাহ্মণ আৰু কৰণ কায়স্থ জাতৰ লোকে মৈথিলী ভাষা আন্দোলনক সমৰ্থন কৰি আহিছে, যাৰ বিপৰীতে অঞ্চলটোৰ অন্য জাতৰ লোকে অংগিকা বা বজ্জিকাকহে নিজৰ মাতৃভাষা বুলি কৈ আহিছে আৰু মৈথিলী পৰিচয়ৰ পৰা আঁতৰি আহিবলৈ চেষ্টা কৰিছে

 আনুষ্ঠানিক স্থিতি 
অংগিকা ভাৰতৰ সংবিধানৰ অষ্ট অনুসূচীত অন্তৰ্ভুক্ত নহয়

২০১৮ চনৰ পৰা, ঝাৰখণ্ড ৰাজ্যত অংগিকাক "দ্বিতীয় ৰাজ্য ভাষা"ৰ স্থান দিয়া হৈছে অংগিকাৰ উপৰিও ঝাৰখণ্ডত ১৫ অন্য ভাষাৰ এই স্থান আছে

 তথ্য সংগ্ৰহ 

শ্ৰেণী:ভাৰতৰ ভাষা
শ্ৰেণী:     
শ্ৰেণী: ভাষা
অংগিকা ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ অংগিকা ভাষাৰ সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  টা প্ৰবন্ধ আছে

তথ্যসূত্ৰ

শ্ৰেণী:ৱিকিপিডিয়াসমূহ
অংশুমান কৰ' () এজন বাঙালী কবি তেওঁ বৰ্তমান পশ্চিমবঙ্গৰ বৰ্ধমান বিশ্ববিদ্যালয়ৰ ইংৰাজী বিভাগৰ প্ৰাধ্যাপক হিচাপে কৰ্মৰত

জীৱনী
জন্ম পশ্চিমবঙ্গৰ বাঁকুড়াৰ বেলিয়াতোড়ত ২০১২ চনত পাঁচ মাহৰ বাবে সাহিত্য অকাডেমিৰ পূৰ্বাঞ্চলৰ সচিবৰ দায়িত্ব বহন কৰিছিল তেওঁৰ তত্ত্বাৱধানত গৱেষণা-কৰ্ম সমাপন কৰি ইতিমধ্যে ১৩জন গৱেষকে পিএইচডি'' ডিগ্ৰী লাভ কৰিছে কবিতাৰ সমান্তৰালভাৱে উপন্যাস,গল্প, নাটক, অনুবাদ আদিতো অংশুমান কৰ সমানে দক্ষ কবিতা পাঠৰ বাবে বাংলাদেশ, স্কটলেণ্ড, আমেৰিকা, জাৰ্মানী আদি দেশলৈ ইতিমধ্যে যাত্ৰা কৰাৰ সুযোগ পাইছে 

পুৰস্কাৰ আৰু সন্মান
তেওঁ লাভ কৰা পুৰস্কাৰ আৰু সন্মানসমূহ হ'ল
পশ্চিমবঙ্গ চৰকাৰ প্ৰদত্ত পশ্চিমবঙ্গ বাংলা অকাডেমি পুৰস্কাৰ
কৃত্তিবাস পুৰস্কাৰ
বঙ্গীয় সাহিত্য পৰিষদ পুৰস্কাৰ
মল্লিকা সেনগুপ্ত পুৰস্কাৰ

সম্পাদিত ইংৰাজী আৰু বাংলা গ্ৰন্থ
তেওঁৰদ্বাৰা সম্পাদিত ইংৰাজী আৰু বাংলা গ্ৰন্থসমূহ হ'ল-
      :     
  :    
  :   
:       
   :   
- : , , 
কালো অষ্ট্ৰেলিয়াৰ কবিতা
সীমানা ছাডি়য়ে
ভাৰতবৰ্ষেৰ কবিতা
কাঁটাতাৰ ও কবিতা

অনূদিত গ্ৰন্থ
   

কাব্যগ্ৰন্থ
তেওঁৰদ্বাৰা ৰচিত কাব্যগ্ৰন্থসমূহ হ'ল-
 পুনৰাগমনায় চ
 মন সাৰায়েৰ দোকান
 মিমিজান
 স্বনিৰ্বাচিত অংশুমান
 খেলনা পিস্তল, প্ৰছায়া, বাৰাসাত, ১৯৯৮
 বউ কে নিয়ে লেখা কবিতা, কবিতা দশদিনে, কলকাতা, ১৯৯৮
 গড়িয়ে নামছে, কবিতা পাক্ষিক, কলকাতা, ১৯৯৯
 আপেল সাহাৰেৰ সম্ৰাট, কবিতা দশদিনে, বাঁকুড়া, ২০০১
 বাঁকুড়া পুৰুলিয়া কলকাতা, প্ৰতিভাস, কলকাতা, ২০০৪
 ন্যাশো স্কয়াৰে ফিতেৰ জাদুকৰ, সপ্তৰ্ষি প্ৰকাশন, কলকাতা, ২০০৬
 মুখোমুখি দুই কবি (তাৰাপদ ৰায়েৰ সঙ্গে লেখা), প্যাপিৰাস, ২০০৭
 জেহাদি তোমাকে, সপ্তৰ্ষি প্ৰকাশন, কলকাতা, ২০০৮
 আমাৰ সোনাৰ হৰিণ, সপ্তৰ্ষি প্ৰকাশন, কলকাতা, ২০১২

উপন্যাস
তেওঁৰদ্বাৰা ৰচিত উপন্যাসসমূহ হ'ল-
আমি বিনয় মজুমদাৰ
পাৰিজাতে প্ৰহৰে প্ৰহৰে (সংলাপ উপন্যাস)
কান্না কেনাৰ লোক

 গদ্য 
 ভাৰতে সামাজিক বৰ্জনেৰ ৰাজনীতি: ক্ৰিসৰোডে গণতন্ত্ৰ, ৰুটলেজ, সহ-সম্পাদক, হৰিহৰ ভট্টাচাৰ্য আৰু পাৰ্থ সৰকাৰেৰ সৈতে, ২০০৯ (ইতিহাস)
 পৰিৱৰ্তন, পৰম্পৰা, কলকাতা, ২০১১ (উপন্যাস)
 ২৫ পয়সাৰ ইতিহাস বোই, পৰমপাড়া, কলকাতা, ২০১০ (স্মৃতিকথা)
 সমসাময়িক ভাৰতীয় প্ৰবাসী: সাহিত্য ও সাংস্কৃতিক প্ৰতিনিধিত্ব, ২০১৫
 বিখ্যাত হইবাৰ সহজ উপায়, ২০১৫

যৌন নিৰ্যাতনৰ অভিযোগ
২০২০ চনৰ ২৩ জুলাইত বৰ্ধমান বিশ্ববিদ্যালয়ৰ উপাচাৰ্যলৈ প্ৰেৰণ কৰা এক ইমেইলৰ জৰিয়তে কৰৰ বিৰুদ্ধে যৌন নিৰ্যাতনৰ অভিযোগ উত্থাপন কৰা হৈছিল অভিযোগত উল্লেখ কৰা হৈছিল যে তেওঁ কেইবাগৰাকীও ছাত্ৰীৰ সৈতে যৌন সম্পৰ্ক স্থাপন কৰিছিল আৰু ইয়াৰে এগৰাকীক হলেও যৌন নিৰ্যাতন চলাইছিল

২০২১ চনৰ ছেপ্টেম্বৰ মাহত কলকাতা উচ্চ ন্যায়ালয়ে ড কৰৰ বিৰুদ্ধে উত্থাপিত সকলো অভিযোগ বাতিল কৰি তেওঁক নিৰ্দোষী বুলি ৰায় দিছিল:..---------56071:..202109-57.:..?8703ক্লিনচিট

তথ্য সংগ্ৰহ

শ্ৰেণী:বঙালী সাহিত্যিক
শ্ৰেণী:জীৱিত ব্যক্তি
শ্ৰেণী:পুৰুষ সাহিত্যিক
শ্ৰেণী:ভাৰতীয় নাগৰিক
অংশুলা কান্ত (, জন্ম: ৭ ছেপ্টেম্বৰ ১৯৬০) এগৰাকী ভাৰতীয় বেংকাৰ বৰ্তমান তেওঁ বিশ্ব বেংক গোটৰ মুখ্য বিত্তীয় বিষয়া আৰু পৰিচালনা সঞ্চালক ২০১৯ চনৰ ১২ জুলাই তাৰিখে তেওঁ এই পদত নিযুক্তি লাভ কৰিছিল ইয়াৰ আগতে তেওঁ ২০১৮ চনৰ ৭ ছেপ্টেম্বৰ তাৰিখৰ পৰা ২০১৯ চনৰ ৩১ আগষ্টলৈকে তেওঁ ভাৰতীয় ষ্টেট বেংকৰ পৰিচালনা সঞ্চালক পদত অধিষ্ঠিত আছিল তেওঁ ভাৰতৰ উত্তৰাখণ্ডৰ ৰুৰকীৰ অধিবাসী

প্ৰাৰম্ভিক জীৱন আৰু শিক্ষা 
১৯৬০ চনৰ ৭ ছেপ্টেম্বৰ তাৰিখে ভাৰতৰ উত্তৰাখণ্ডৰ ৰুৰকীত অংশুলা কান্তৰ জন্ম হৈছিল ১৯৭৯ চনত নতুন দিল্লীৰ লেডী শ্ৰীৰাম কলেজৰ পৰা অৰ্থনীতি বিভাগৰ স্নাতক ডিগ্ৰী অৰ্জন কৰিছিল তাৰপিছত ১৯৮১ চনত তেওঁ দিল্লী স্কুল অৱ ইক'ন'মিক্সৰ পৰা অৰ্থনীতিৰ স্নাতকোত্তৰ ডিগ্ৰী লাভ কৰে তেওঁ ইণ্ডিয়ান ইনষ্টিটিউট অফ বেংকাৰছ্ বৰ্তমানৰ ভাৰতীয় বেংকিং আৰু বিত্তীয় প্ৰতিষ্ঠানৰ এগৰাকী স্বীকৃতিপ্ৰাপ্ত সহযোগী

কৰ্মজীৱন
১৯৮৩ চনত অংশুলা কান্তে ভাৰতীয় ষ্টেট বেংকত এগৰাকী প্ৰমাণিক বিষয়া হিচাপে যোগদান কৰে তেওঁ এছবিআইৰ মুখ্য মহাব্যৱস্থাপক (মহাৰাষ্ট্ৰ আৰু গোৱা), ৰাষ্ট্ৰীয় বেংকিং গোটৰ কাৰ্য প্ৰণালীৰ বাবে উপ পৰিচালনা সঞ্চালক আৰু এছবিআই ছিংগাপুৰ শাখাৰ মুখ্য কাৰ্যবাহী বিষয়া পদত অধিষ্ঠিত আছিল ২০১৮ চনৰ ছেপ্টেম্বৰ মাহত তেওঁ দুবছৰৰ বাবে এছবিআইৰ পৰিচালনা সঞ্চালক আৰু বেংকৰ বোৰ্ডৰ সদস্য হৈছিল ভাৰতীয় ষ্টেট বেংকত শ্ৰীমতী কান্তৰ বেংকিং ক্ষেত্ৰত ৩৫ বছৰতকৈও অধিক অভিজ্ঞতা লাভ কৰিছে ইয়াৰে ভিতৰত তেওঁ খুচুৰা আৰু কৰ্পোৰেট বেংকিং, বন্ধকী বিত্ত, স্থানীয় মুদ্ৰা আৰু বৈদেশিক মুদ্ৰা সঁজুলি, আৰু বিত্ত, বিপদাশংকা, কাৰ্যকলাপ, কোষাগাৰ, পুঁজি, নিয়ামক অনুপালন আৰু সাধাৰণ ব্যৱস্থাপনাক সামৰি নেতৃত্ব দিছিল এছবিআইৰ মুখ্য বিত্তীয় বিষয়া হিচাপে তেওঁ ৩৮ বিলিয়ন আমেৰিকান ডলাৰ ৰাজহ আৰু মুঠ ৫০০ বিলিয়ন আমেৰিকান ডলাৰ সম্পত্তি পৰিচালনা কৰিছিল তেওঁ কঠোৰ ভাবে পুঁজিৰ আধাৰ যথেষ্ট উন্নত কৰিছিল আৰু তেওঁৰ নিৰ্দেশত এছবিআইৰ দীৰ্ঘম্যাদী বহনশীলতাৰ ওপৰত গুৰুত্ব দিয়া হৈছিল

২০১৯ চনৰ ১২ জুলাই তাৰিখে তেওঁক বিশ্ব বেংক গোটৰ মুখ্য বিত্তীয় বিষয়া আৰু পৰিচালনা সঞ্চালক হিচাপে নিযুক্ত কৰা হৈছিল তেওঁ বেলেন্স শ্বীট আৰু বিত্তীয় আৰু বিপদাশংকা ব্যৱস্থাপনাৰ বাবে দায়বদ্ধ ২০১৯ চনৰ ৭ অক্টোবৰ তাৰিখৰ পৰা তেওঁৰ কাৰ্যকাল আৰম্ভ হয় এই পদত অধিষ্ঠিত হোৱা তেওঁ বিশ্বৰ প্ৰথম মহিলা

ইণ্ডিয়া টুডে কাকতে তেওঁক ২০১৯ বৰ্ষৰ 'ব্ৰেভিং এ নিউ ৱৰ্ল্ড - গ্লোৱেল ইণ্ডিয়ান' শিতানত অষ্টম স্থান প্ৰদান কৰিছে ২০২০ চনত বিজনেছ টুডে কাকতে তেওঁক 'সন্মুখৰ পৰা নেতৃত্ব দিয়া আটাইতকৈ ক্ষমতাশালী মহিলা'ৰ তালিকাত অন্তৰ্ভুক্ত কৰে

ব্যক্তিগত জীৱন
অংশুলা কান্ত উত্তৰ প্ৰদেশৰ বাৰাণসীৰ চাৰ্টাৰ্ড একাউণ্টেণ্ট সঞ্জয় কান্তৰ সৈতে বিবাহপাশত আবদ্ধ হৈছিল তেওঁলোকৰ এজন পুত্ৰ সিদ্ধাৰ্থ আৰু এগৰাকী কন্যা নূপুৰ আছে

তথ্য উৎস

শ্ৰেণী:উত্তৰাখণ্ডৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় বেংকাৰ
অইল ইণ্ডিয়া ফুটবল ক্লাব অসমৰ দুলীয়াজানস্থিত এক আগশাৰীৰ প্ৰখ্যাত ফুটবল ক্লাব এই ক্লাবটো ১৯৬৪ চনত ৰাজহুৱা খণ্ডৰ অধীনৰ বৃহৎ প্ৰতিষ্ঠান অইল ইণ্ডিয়া লিমিটেডে প্ৰতিষ্ঠা কৰিছিল   অইল ইণ্ডিয়া এফ চিয়ে গুৱাহাটী প্ৰিমিয়াৰ ফুটবল লীগ, বৰদলৈ ট্ৰফী, এ.টি.পি.এ. শ্বিল্ড, স্বাধীনতা দিৱস কাপ, বদৌচা কাপ ইত্যাদি অসমৰ বৃহৎ প্ৰতিযোগিতা সমূহত অংশগ্ৰহণ কৰে পূৰ্বতে ক্লাবটোৱে ৰাষ্ট্ৰীয় পৰ্য্যায়ৰ আই-লীগ দ্বিতীয় ডিভিজন আৰু 
ৰাজ্যৰ প্ৰথম ডিভিজন অসম ৰাজ্যিক প্ৰিমিয়াৰ লীগত অংশগ্ৰহণ কৰিছিল 

 ইতিহাস 
অইল ইণ্ডিয়া এফ চি ক্লাবটো ১৯৬৪ চনত ৰাজহুৱা খণ্ডৰ অধীনৰ বৃহৎ তৈল প্ৰতিষ্ঠান অইল ইণ্ডিয়া লিমিটেডে উজনি অসমৰ দুলীয়াজানত গঠন কৰে এই ফুটবল ক্লাবে আই-লীগ দ্বিতীয় ডিভিজন, পূৰ্বৰ ভাৰতীয় ফুটবল প্ৰণালীৰ দ্বিতীয় স্তৰ প্ৰতিযোগিতাৰ প্ৰথম তিনিটা সংস্কৰণত অংশগ্ৰহণ কৰিছিল ক্লাবটোক অসম তথা উত্তৰ-পূবৰ ভিতৰতে শীৰ্ষ পৰ্যায়ৰ ক্লাব হিচাপে বিবেচিত কৰা হয়

 খেলপথাৰ 
দুলীয়াজানৰ ১০,০০০ দৰ্শকৰ ক্ষমতা সম্পন্ন নেহৰু ময়দানক অইল ইণ্ডিয়া এফ চিয়ে নিজৰ ঘৰুৱা খেলপথাৰ হিচাপে ব্যৱহাৰ কৰে

 লীগ 
অইল ইণ্ডিয়া এফ চিয়ে আই-লীগ দ্বিতীয় ডিভিজনৰ প্ৰথম তিনিটা সংস্কৰণত অংশগ্ৰহণ কৰিছিল, কিন্তু পৰৱৰ্তী পৰ্যায়লৈ অগ্ৰসৰ হোৱাত ব্যৰ্থ হয় ক্লাবটোৱে অসম ৰাজ্যিক প্ৰিমিয়াৰ লীগৰ ২০১১-১২ সংস্কৰণৰ খিতাপ 
অৰ্জন কৰিছিল ক্লাবটো অসম ক্লাব ফুটবল চেম্পিয়নশ্বিপৰ বৰ্তমানৰ চেম্পিয়ন

 খেলুৱৈ আৰু ষ্টাফ 
 বৰ্তমান দল 

 সফলতা সমূহ 

লীগ
অসম ৰাজ্যিক প্ৰিমিয়াৰ লীগ
16 বিজয়ী (১): ২০১১-১২
 ৰাণাৰ্ছ আপ: (২): ২০০৮-০৯, ২০১০-১১

অসম ক্লাব চেম্পিয়নশ্বিপ 
16 বিজয়ী: ২০০২, ২০০৩, ২০০৭
 ৰাণাৰ্ছ আপ (৩): ১৯৯৭, ২০০৪, ২০০৬

কাপ
বৰদলৈ ট্ৰফী
16 বিজয়ী: (৪) ১৯৯০, ২০০৮, ২০১২, ২০১৯, ২০২৩
 ৰাণাৰ্ছ আপ: (৪) ১৯৭৯, ২০০৩, ২০১৮, ২০২১

এ.টি.পি.এ. শ্বিল্ড
16 বিজয়ী: (৬) ১৯৯৮, ১৯৯৯, ২০০৩, ২০০৪, ২০১৬, ২০১৭
 ৰাণাৰ্ছ আপ: (৩) ২০০০, ২০০৭, ২০২২

স্বাধীনতা দিৱস কাপ 
16 বিজয়ী (৮) ১৯৭৬, ১৯৭৭, ১৯৯৪, ২০০৪, ২০০৫, ২০১৬, ২০২২, ২০২৩
 ৰাণাৰ্ছ আপ: (৬) ১৯৭৯, ১৯৯০, ২০০২, ২০০৩, ২০০৮-০৯, ২০১৩

বদৌচা কাপ
16 বিজয়ী: (৩): ২০১০, ২০১৫, ২০২০

 কলিংগ কাপ ফুটবল প্ৰতিযোগিতা 
16 বিজয়ী: ২০০৬  

পেট্ৰ'লিয়াম স্প'ৰ্টছ প্ৰমোচন ব'ৰ্ড ইণ্টাৰ ইউনিট ফুটবল প্ৰতিযোগিতা 
16 বিজয়ী: ২০০৬

বড়োলেণ্ড মাৰ্টায়াৰ্চ গ'ল্ড কাপ
 ৰাণাৰ্ছ আপ: ২০১৮

বড়োলেণ্ড গেলেণ্টছ গ'ল্ড কাপ
16 বিজয়ী: ২০১৭

অম্বা মেধি আমন্ত্ৰণমূলক ফুটবল প্ৰতিযোগিতা
16 বিজয়ী (১): ২০০১
 ৰাণাৰ্ছ আপ: (১) ২০০৮

স্বৰ্গদেও সৰ্বানন্দ সিংহ সোঁৱৰণী ট্ৰফী
16 বিজয়ী:২০১০, ২০২১

নৰোৰাম বৰ্মন সোঁৱৰণী ট্ৰফী
16 বিজয়ী: ২০১৮, ২০২২

পৃষ্ঠপোষক
 অইল ইণ্ডিয়া লিমিটেড

 তথ্য সংগ্ৰহ 

বাহ্যিক সংযোগ
 অইল ইণ্ডিয়া লিমিটেডৰ আনুষ্ঠানিক ৱেবছাইট
 অইল ইণ্ডিয়া এফ চি চ'কাৰৱেত 
অইল ইণ্ডিয়া এফ চি ফেচবুকত 
অইল ইণ্ডিয়া এফ চি গ্লোবেল স্প'ৰ্টছ্ আৰকাইভত

শ্ৰেণী:ভাৰতীয় ক্ৰীড়া সংঘ
শ্ৰেণী:ভাৰতৰ ফুটবল ক্লাব
শ্ৰেণী:অসমৰ ফুটবল ক্লাব
অকচিটা ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ অকচিটা সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  প্ৰবন্ধ আছে
 পৰিসংখ্যা 
 চনত অকচিটা ৱিকিপিডিয়াৰ টা প্ৰবন্ধ,  গৰাকী সম্পাদক,  গৰাকী প্ৰশাসক আৰু টা ফাইল আছে মুঠ সম্পাদনা সংখ্যা পৰিসংখ্যা

 বাহ্যিক সংযোগ 
অকচিটা ৱিকিপিডিয়া

 তথ্য সংগ্ৰহ 

শ্ৰেণী:ৱিকিপিডিয়াসমূহ
অকণ(সচিত্ৰ শিশু আলোচনী) অসমীয়া ভাষাৰ এখনি শিশু আলোচনী হেমচন্দ্ৰ গোস্বামী সম্পাদিত এই আলোচনীখন ১৯১৬ চনত কলকাতাৰ পৰা প্ৰকাশ হৈছিল প্ৰকাশক লোহিত চন্দ্ৰ ভূঞা আলোচনীখনৰ প্ৰকাশ ১৯১৯ চনত বন্ধ হৈছিল৷ অকণ সম্বন্ধে লক্ষ্মীনাথ ফুকনৰ মন্তব্য আছিল, 
উল্লেখযোগ্য, বিৰিঞ্চি কুমাৰ বৰুৱাৰ সম্পাদনাত ১৯৩৫ চনত অকণ নামৰ আন এখন শিশু আলোচনী প্ৰকাশ পায়৷
বিৰিঞ্চি কুমাৰ বৰুৱাৰ অকণ
১৯৩৩ চনত (১৯৩৫ চন) অকণ নামৰ আন এখন শিশু আলোচনী প্ৰকাশ পায়৷ সম্পাদক আছিল বিৰিঞ্চি কুমাৰ বৰুৱা৷ ই অসমীয়া ভাষাৰ পঞ্চমখন শিশু আলোচনী৷ প্ৰথম বৰ্ষত প্ৰথম আৰু দ্বিতীয় সংখ্যা দুটা একেলগে প্ৰকাশ পাইছিল৷ যতীন্দ্ৰনাথ দুৱৰাৰ বিহু নামৰ কবিতা, শ্ৰীকৃপাবৰ বৰবৰুৱাৰ নাতি-নাতিনীৰ ভিতৰত বৰবৰুৱা, অতুল চন্দ্ৰ হাজৰিকাৰ অৱন্তি কোঁৱৰ, ডা চিৰাজুদ্দিন আহমদৰ অপূৰ্ব্ব ত্যাগ, সচিত্ৰ বাৰ্হুদ স্তূপ, ভোলানাথ ডেকাৰ বান্দৰৰ মুৰুখালি, শ্ৰীকৃষ্ণ দত্ত হাজৰিকাৰ সৌৰ জগত, ডা শৰৎ চন্দ্ৰ বৰুৱাৰ ওকণী, শ্ৰীৰামচন্দ্ৰ দাসৰ হাঁহি-ধেমালি, কমলানন্দ ভট্টাচাৰ্যৰ গীত-(ৰৈ ৰৈ কেতেকী বিনাৱ...শীৰ্ষক), পৰাগধৰ চলিহা, যশোদা কুমাৰী গগৈৰ সাঁথৰ আদি প্ৰকাশ হৈছিল৷ এটা সংখ্যাত শব্দ যোজনা প্ৰকাশ পাইছিল৷ আলোচনীখন সাত বছৰ ধৰি প্ৰকাশ পাইছিল৷ আলোচনীখন নগাঁওৰ শেৱালি প্ৰেছত ক্ষীৰোদ কুমাৰ বৰুৱাৰ দ্বাৰা প্ৰকাশিত হৈছিল৷

তথ্য সূত্ৰ

শ্ৰেণী:অসমীয়া শিশু আলোচনী
শ্ৰেণী:অসমীয়া আলোচনী
শ্ৰেণী: অধুনালুপ্ত আলোচনী
অকণ () ১৯৮০ চনত মুক্তি পোৱা জি বি চি প্ৰডাকচনচৰ বেনাৰত নিৰ্মিত, গৌৰী বৰ্মন পৰিচালিত এখন ৰঙীন অসমীয়া চলচ্চিত্ৰ প্ৰযোজনা চিৰঞ্জীলাল চৌধুৰীৰ পৰিচালক গৌৰী বৰ্মনৰ কাহিনীৰ আধাৰত ছবিৰ চিত্ৰনাট্য লিখিছে নিৰোদ চৌধুৰীয়ে অকণ প্ৰথম অসমীয়া শিশু চলচ্চিত্ৰ 
কাহিনীৰ সাৰাংশ
অকণ মাক-দেউতাক নাইকীয়া দুখীয়া সৰু লৰা চৌধুৰীৰ চৌহদতে আইতাকৰ সৈতে বাস কৰে তাৰ দেউতাক জীয়াই থাকোঁতে চৌধুৰীৰ বাংলোত কাম কৰিছিল সি দুখীয়া যদিও যথেষ্ট প্ৰাণচঞ্চল লৰা এবাৰ বন্ধত তাৰ লগৰ লৰা-ছোৱালীবোৰক অসমৰ বিভিন্ন ঠাইত ফুৰাবলৈ নিয়াৰ সিদ্ধান্ত কৰা হয়, যাতে সিহঁতৰ ভূগোল, ইতিহাস, সংস্কৃতি আৰু সাধাৰণ জ্ঞান বাঢ়ে তাৰবাবে এখন পৰ্যটন বাছৰ বন্দোৱস্ত কৰাৰ লগতে স্কুলৰ শিক্ষক দিবাকৰক সিহঁতৰ পথ-প্ৰদৰ্শকৰূপে যোৱাৰ অনুৰোধ কৰা হয় অকণ যিহেতু অতিকৈ দুখীয়া, এতেকে সি তাৰ খৰচৰ পইচা দিব নোৱাৰে আনহাতে লগৰবোৰেও তাক এৰি নাযায় অৱশেষত সিহঁতে অলপ অলপ পইচা বৰঙণি তুলি অকণৰ ভাগৰ খৰচখিনি পৰিশোধ কৰিলে 

লৰা-ছোৱালীহঁতে বৰপেটা, হাজো, গুৱাহাটী, কাজিৰঙা, শিৱসাগৰ আদি বিভিন্ন ঠাই ফুৰিলে বিভিন্ন দৌল-দেৱালয়, অৰণ্য, চিৰিয়াখানা, সংগ্ৰহালয়, চাহ বাগিছা আদি চালে দিবাকৰ শৃঙ্খলাৰক্ষাৰ ক্ষেত্ৰত যথেষ্ট কঠোৰ কিন্তু তেওঁৰ শিক্ষণ পদ্ধতি ব্যতিক্ৰমী যাত্ৰাৰ সময়ছোৱাত সাধু, ঐতিহাসিক কাহিনী আদি কৈ লৰা-ছোৱালীহঁতক শিক্ষা দিয়াৰ প্ৰয়াস কৰে 

অকণ এখন সৰল অন্তৰৰ গৰাকী ভয় কি সি নাজানে কোনো কামতে পিছপৰি নিদিয়া স্বভাৱৰ অকণৰ জনপ্ৰিয়তাই আবিৰক ঈৰ্ষাতুৰ কৰি তোলে আবিৰে তাক প্ৰায়ে অপমানিত কৰাৰ চেষ্টা কৰে কিন্তু অকণে অলপো খং নকৰি হাঁহিমুখে সামৰি থয় ঘটনাক্ৰমে আবিৰ পাহাৰৰ শিখৰৰ পৰা পৰি যায় অকণে আবিৰক বচাবলৈ চেষ্টা কৰে আবিৰ বাচি যায়, কিন্তু অকণ পিচলি গৈ মৃত্যুমুখত পৰে 

অকণৰ মৃতদেহ ঘৰলৈ লৈ অহা হয় জীৱনৰ একমাত্ৰ সম্বল নাতিয়েকটোৰ মৃ্তদেহ দেখি আইতাক মূৰ্চ্ছা যায় অকণৰ লগৰীয়াহঁত আইতাকৰ ওচৰ চাপি আহি কয় যে আজিৰ পৰা সিহঁতেই তেওঁৰ নাতি-নাতিনীয়েক

অভিনয় শিল্পী

বিজয় শঙ্কৰ
বিজু ফুকন
পবিত্ৰ বৰকাকতি
ৰঞ্জিত দাস
মেহতাব হুছেইন
ধৰণী চৌধুৰী
অনিল দাস
ভূপেন হাজৰিকা
অনুপমা ভট্টাচাৰ্য
বৰুণা চৌধুৰী
মীনা বৰা
অমলা কটকী
গিৰি বুজৰবৰুৱা
আৰতি দাস বৈৰাগী
অৰিন্দম (শিশুশিল্পী)
আবিৰ (শিশুশিল্পী)
বুলবুল (শিশুশিল্পী)
অসমী (শিশুশিল্পী)
মণিকা (শিশুশিল্পী)
ৰুলী (শিশুশিল্পী) আদি

সংগীত
সঙ্গীত পৰিচালনা কৰাৰ উপৰিও ছবিৰ গীতকেইটা লিখিছে ভূপেন হাজৰিকাই শ্ৰীমন্ত শঙ্কৰদেৱ বিৰচিত এটা বৰগীতো ছবিখনত অন্তৰ্ভূক্ত কৰা হৈছে 

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:শিশু চলচ্চিত্ৰ
শ্ৰেণী:১৯৮০ বৰ্ষৰ চলচ্চিত্ৰ
অকম্পন () লংকাৰ ৰজা ৰাৱণৰ মামা আছিল তেওঁ সুমালী আৰু কেতুমতীৰ দহগৰাকী পুত্ৰৰ মাজৰ এগৰাকী আছিল তেওঁৰ চাৰিগৰাকী ভগ্নীও আছিল

এদিন ৰাৱণৰ ৰাক্ষসী ভনী শূৰ্পনখাই এগৰাকী সুন্দৰী যুৱতীৰ ৰূপ ধাৰণ কৰি ৰামক বিবাহৰ প্ৰস্তাৱ দিয়ে৷ ৰামে তেওঁৰ প্ৰস্তাৱ নাকচ কৰে আৰু ধেমালি কৰি লক্ষ্মণৰ ওচৰলৈ পঠিয়াই দিয়ে৷ লক্ষণে তেওঁক ধেমালি কৰি ৰামৰ সৈতে বিবাহ হবলৈ কয়৷ ক্ৰোধিত হৈ শূৰ্পনখাই সীতাক আক্ৰমণ কৰি দিয়ে আৰু লক্ষ্মণে শূৰ্পনখাৰ নাক আৰু কান তৰোৱালেৰে কাটি দিয়ে৷ অপমানিত হৈ শূৰ্পনখাই ৰামৰ প্ৰতিশোধ হবলৈ ৰাক্ষস খৰৰ ওচৰলৈ যায়৷ খৰ তেওঁৰ সেনাপতি দূষণ আৰু ১৪ হাজাৰ সৈনিক লৈ ৰামৰ সৈতে যুদ্ধ কৰে আৰু ৰামৰ হাতত মাৰা যায়৷ এই যুদ্ধত শূৰ্পনখাৰ সৈতে তেওঁ পলায়ন কৰি তেওঁ ৰাৱণক ৰাম পত্নী সীতাক অপহৰণ কৰিবলৈ প্ৰৰোচিত কৰিছিল, এনেদৰে পৰোক্ষভাৱে তেওঁ যুদ্ধৰ আঁৰৰ এগৰাকী অন্যতম পৰিকল্পক আছিল

 মৃত্যু 
অকম্পন আৰু হনুমানৰ মাজত ভয়ংকৰ যুদ্ধ হৈছিল৷ শেষত হনুমানে এজোপা ডাঙৰ গছ উঘালি অকম্পনক মূৰত আঘাত কৰি হত্যা কৰিছিল

 তথ্যসূত্ৰ 

শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
অকলে আছোঁ কুশলে আছোঁ () অসমীয়া ভাষাৰ এখন কাব্যগ্ৰন্থ এই সংকলনখনৰ কবি মৃদুল হালৈ এই কবিতা পুথিখনে ২০১৩ চনত মুনীন বৰকটকী বঁটা আৰু ২০১৫ চনৰ সাহিত্য অকাডেমী বঁটা যুৱ পুৰস্কাৰ লাভ কৰে এই কবিতা পুথিখনত কবিগৰাকীৰ মুঠ ৩০টা কবিতা অন্তৰ্ভুক্ত কৰা হৈছে ২০১০ চনৰ মাৰ্চ মাহত কুশীলৱৰ দ্বাৰা প্ৰথম প্ৰকাশিত হোৱা এই কাব্যগ্ৰন্থখন ২০১১ চনত আঁক-বাক প্ৰকাশনে পুনঃ প্ৰকাশ কৰে ২০১৯ চনৰ ডিচেম্বৰত পুথিখনৰ চতুৰ্থ মুদ্ৰণ মুকলি কৰা হয় ইয়াৰ প্ৰচ্ছদ সজ্জা মনজিত ৰাজখোৱাৰ 

কবিতাসমূহ
অকলে আছোঁ কুশলে আছোঁ কাব্য-সংকলনখনিত সৰ্বমুঠ ৩০টা কবিতা সন্নিৱিষ্ট কৰা হৈছে এই কবিতাসমূহ ২০০৬ চনৰ পৰা ২০১০ চনৰ ভিতৰত ৰচনা কৰা হৈছে সৰহ সংখ্যক কবিতাই প্ৰান্তিক আলোচনীত প্ৰকাশিত মূলতঃ নীলমণি ফুকন, হীৰেন ভট্টাচাৰ্য আৰু নীলিম কুমাৰৰ দ্বাৰা অনুপ্ৰাণিত হোৱা হালৈৰ কবিতাত আইতাকৰ মুখত শুনা লোকগীত, পদ, লোককথা আদিৰ যথেষ্ট প্ৰভাৱ আছে বুলি তেওঁ স্বীকাৰ কৰিছে

 অকলে আছোঁ কুশলে আছোঁ 
 বিচ্ছেদৰ কাব্য 
 সহোদৰ
 ৰুমাল
 মাত 
 ঘৰ 
 মাটিকুঁৱৰী 
 উৰি যাম জলফাই
 আই
 ভনী
 পাঠশালা
 এনেকৈয়ে
 ৰাইজ মেল
 ডাকি বোলহু হৰি হৰি
 হৰিনাম ৰসে
 এটা গান
 কালি দুপৰীয়া
 জোনাক
 শিশুহঁত ভালে থাকক
 বেলুন
 আজিয়েই যেন প্ৰথম দেখিলোঁ তোমাক
 ৰ'দৰ ৰে'ল
 আমি১
 সন্ধ্যা
 দুপৰীয়া
 আমি২
 টোপনি
 প্ৰেমৰ পদ্য
 জন্মদিন

কবিৰ চমু পৰিচয়

মৃদুল হালৈ এগৰাকী অসমীয়া কবি আৰু সাংবাদিক প্ৰান্তিক আলোচনীৰ পাতত তেওঁ কবি হিচাপে আত্মপ্ৰকাশ কৰে অকলে আছোঁ কুশলে আছোঁ কাব্য সংকলনৰ বাবে তেওঁ মুনীন বৰকটকী বঁটা আৰু সাহিত্য অকাডেমী যুৱ পুৰস্কাৰ লাভ কৰে তেওঁৰ আমাৰ ভাল হ'ব শীৰ্ষক দ্বিতীয় এখন কাব্য সংকলন আৰু নীলমণি ফুকনৰ কবিতাৰ নেপথ্য নামৰ এখন সাক্ষাৎকাৰ তথা কথোপকথন মুলক গ্ৰন্থও প্ৰকাশিত হৈছে য'ত তেওঁ কবি নীলমণি ফুকনৰ বিভিন্ন কবিতা আৰু চিত্ৰকৰ্ম সম্বন্ধে আলোচনা কৰিছে 

মন্তব্য আৰু সমালোচনা
কবি হৰেকৃষ্ণ ডেকাই কৈছে

"তেওঁৰ অনুচ্চ কণ্ঠৰ কবিতাবোৰত নিসংগতা, বিষাদ, বিচ্ছেদৰ বেদনা মৰ্মস্পৰ্শী হৈ প্ৰকাশ পাইছে আৰু এই সংকলনৰ কেইবাটাও কবিতাই মোক মুগ্ধ কৰিছে নিসংগতাৰ পৰা সমাগমৰ মাজলৈ আহিলে তেওঁ সমাজ জীৱনৰ বহু নতুন দিশৰ অভিজ্ঞতা লাভ কৰিব আৰু উপলব্ধিও সমৃদ্ধ হ'ব" 

সমালোচক অৰিন্দম বৰকটকীয়ে কৈছে

"ভাব আৰু ভাষাৰ মাধুৰ্য মৃদুলৰ কবিতাত আছে তেওঁৰ কবিতাৰ চিন্তা-ঐতিহ্য আমাৰ সংস্কৃতিৰ পৰা সৃষ্টি হোৱা, বিদ্যায়তনিক আধুনিকতাৰ পৰা তেওঁ দূৰৈত, ৰোমাণ্টিক, কিন্তু বাস্তৱ জগতক তেওঁ অস্বীকাৰ কৰা নাই আধুনিকতাৰ অৱক্ষয়ধৰ্মীতাৰ বিপৰীতে জীৱন আকাংক্ষাক পৰম () মৰ্যাদা দিয়া এইজন কবিৰ ছোঁঘৰত নীৰৱতা আৰু নিসংগতা লুকাই আছে সেয়েহে তেওঁ লিখা কবিতাবোৰ পঢ়ি, ভাল কবিতাবোৰ সাম্প্ৰতিক জীৱনৰ হাই-উৰুমি, কোহালৰ পৰা তুলি অনা ব্যাখ্যা নহয় বুলি আমি পতিয়ন গৈছোঁ বহুদিনৰ মূৰৰ্ত মৃদুলৰ কেইটামান কবিতাই কবিতা পঢ়াৰ  অনুভূতিৰ মুখামুখি কৰোৱাইছে" 

বঁটা আৰু সন্মান
 ২০১৩ চনৰ মুনীন বৰকটকী বঁটা 
 ২০১৫ চনৰ সাহিত্য অকাডেমী যুৱ পুৰস্কাৰ

তথ্য সংগ্ৰহ
অকাজী ফুল  হৈছে  গণৰ অন্তৰ্গত এবিধ সপুষ্পক উদ্ভিদৰ প্ৰজাতি ইয়াক ভাৰতৰ হাবিত পোৱা যায় ইয়াৰ অন্য অসমীয়া নামবোৰ হৈছে, ছাগলি ফুল, লেখাৰু আদি ইংৰাজীত ইয়াক ইণ্ডিয়ান কেবেজ হোৱাইট বুলি জনা যায় ই ভাৰত, বাংলাদেশ, ভূটান আৰু নেপালত পোৱাকফিয়াৰ এটা প্ৰজাতি বাংলা ভাষাত এইবিধ ফুলক বাংলা কফি বুলি কোৱা হয়

ইয়াক প্ৰধানকৈ গ্ৰীষ্মমণ্ডলীয় আৰু উপগ্ৰীষ্মমণ্ডলীয় আৰ্দ্ৰ বহল পাতৰ অৰণ্যত যেনে নৈৰ কাষৰ আৰ্দ্ৰ অঞ্চলত পোৱা যায়, কিন্তু পশ্চিম বংগৰ মহানন্দ বন্যপ্ৰাণী অভয়াৰণ্যৰ দৰে শুকান মিশ্ৰিত অৰণ্য আৰু ছাল ( ) বনাঞ্চলতো ইয়াক পোৱা যায়, লগতে বাৰিষা অৰণ্যতো পোৱা যায়, য'ত ই এটা ডাঠ তলৰ গছৰ স্তৰ গঠন কৰে পশ্চিম বংগ আৰু মেঘালয়ৰ অৰণ্যৰ দৰে অঞ্চলত ইয়াৰ সমগ্ৰ অঞ্চলত ই এক সাধাৰণ প্ৰজাতি, আৰু নেপালৰ গণ্ডকী নদীৰ অৱবাহিকাৰ দৰে কিছুমান অঞ্চলত ই জোপোহা উদ্ভিদৰ এটা প্ৰধান উপাদান 

ইয়াক প্ৰায়ে বিক্ষিপ্ত স্থান যেনে অৱক্ষয়ী ছাল বনাঞ্চলৰ লগতে আৱৰ্জনা অঞ্চলত পোৱা যায়, যিয়ে বাসস্থানৰ বিঘিনিৰ প্ৰতি কিছু পৰিমাণে সহনশীলতাৰ ইংগিত দিয়ে কিন্তু কিছুমান অঞ্চলত কৃষি আৰু নগৰ সম্প্ৰসাৰণৰ বাবে বাসস্থান ধ্বংসৰ ফলত ইয়াৰ ভাবুকি আহিব পাৰে, আৰু ইয়াৰ কিছুমান প্ৰধান বাসস্থান যেনে নিম্ন গংগা সমভূমি আৰ্দ্ৰ পৰ্ণপাতী অৰণ্য ইয়াৰ ফলত অতিশয় প্ৰভাৱিত হৈছে

বাহ্যিক সংযোগ
 
 

তথ্য সংগ্ৰহ

শ্ৰেণী:ফুল
অকামিতাৰ গৌৰৱ পতাকা 

অকামিতা () হৈছে আনৰ প্ৰতি যৌন আকৰ্ষণৰ অভাৱ, বা যৌন কাৰ্যকলাপৰ প্ৰতি কম আগ্ৰহ বা একেবাৰেই আগ্ৰহ নথকা ইয়াক যৌনঅভিমুখীতাৰ এটা ভাগ  বা যৌন আকাংক্ষাৰ অভাৱ থকা ব্যক্তিক প্ৰতিনিধিত্ব কৰা এটা অভিধা বুলি গণ্য কৰা হ'ব পাৰে অযৌন উপ-পৰিচয়ৰ এক বিস্তৃত বৰ্ণালী প্ৰকাশ কৰিবলৈ ইয়াক বহুলভাৱে শ্ৰেণীবদ্ধ কৰা হ'ব পাৰে

যৌন কাৰ্যকলাপত লিপ্ত নোহোৱা পৰা ব্ৰহ্মচাৰ্যতা গ্ৰহণ কৰা আৰু অযৌনতা পৃথক        (3 . 1992),      . যিবোৰ আচৰণগত আৰু সাধাৰণতে ব্যক্তি এজনৰ ব্যক্তিগত, সামাজিক বা ধাৰ্মিক বিশ্বাসৰ দৰে কাৰকৰ দ্বাৰা অনুপ্ৰেৰিত যৌন অভিমুখীতা, যৌন আচৰণৰ বিপৰীতে, "সহিষ্ণু" বুলি বিশ্বাস কৰা হয় কিছুমান অযৌন লোকে যৌন আকৰ্ষণ বা যৌন সম্ভোগৰ ইচ্ছা নৰখা স্বত্বেও বিভিন্ন কাৰণত, যেনে নিজৰ ৰোমাণ্টিক সঙ্গীৰ যৌন সুখ বা আকাংক্ষা পূৰণৰ ইচ্ছা, বা নিজৰ সন্তান প্ৰতিপালনৰ ইচ্ছাৰ বাবে যৌন কাৰ্যকলাপত লিপ্ত হয়

তথ্য সংগ্ৰহ

শ্ৰেণী:যৌন অভিমুখিতা
শ্ৰেণী:এলজিবিটি
অকিনাৱা প্ৰশাসনিক অঞ্চল (, জাপানী: অকিনাৱা-কেন) হৈছে জাপানৰ এটি প্ৰশাসনিক অঞ্চল, -. (2005). "-"   এই প্ৰিফেকচাৰটো হৈছে জাপানৰ দক্ষিণতম আৰু পশ্চিমতম প্ৰিফেকচাৰ আৰু ২০২০ চনৰ ২ ফেব্ৰুৱাৰীলৈকে ইয়াৰ জনসংখ্যা হৈছে ১,৪৫৭,১৬২ এই অঞ্চলটো ২,২৮১ কিলোমিটাৰ স্কোৱেৰ ভৌগোলিক এলেকা জুৰি বিয়পি আছে 

নাহা হৈছে অকিনাৱাৰ ৰাজধানী আৰু সৰ্ববৃহৎ চহৰ ইয়াত অৱস্থিত অন্যান্য ডাঙৰ চহৰবোৰ হল - অকিনাৱা, উৰুমা, উৰাচু ইত্যাদি, ""   অকিনাৱা প্ৰশাসনিক অঞ্চলটোৱে অকিনাৱা, ডাইট আৰু চাকিচিমা গোটকে ধৰি ৰিয়ুকিউ দ্বীপপুঞ্জৰ দুই তৃতীয়াংশ সামৰি লৈছে, যিটো ১০০০ কিলোমিটাৰ দক্ষিণ পশ্চিমলৈ কাগোছিমা প্ৰিফেকচাৰৰ চাতচুনান দ্বীপপুঞ্জৰ পৰা টাইৱানলৈ বিয়পি আছে এই অঞ্চলটোৰ বৃহত্তৰ সংখ্যক লোকে ইয়াৰ আটাইতকৈ ডাঙৰ দ্বীপ অকিনাৱাত বাস কৰে ৰিয়ুকুৱানসকল হৈছে অকিৱানাৰ থলুৱা লোক, তেওঁলোক কাগোছিমা প্ৰশাসনিক অঞ্চলৰ আমামি দ্বীপপুঞ্জত বাস কৰে 

১৪২৯ৰ পৰা অকিনাৱা ৰিয়ুকিউ সাম্ৰাজ্যৰ আধীন আছিল ১৬০৯ত ৰিয়ুকিউ আক্ৰমণৰ পিছত অনানুষ্ঠানিক ভাবে ই জাপানৰ সৈতে সংযুক্ত হৈছিল ইয়াৰ সাত বছৰৰ পিছত ১৮৭৯ত জাপানে আনুষ্ঠানিক ভাবে অকিনাৱাক হানসকলৰ শেষ ডমেইন, ৰিয়ুকিউ ডমেইন ৰূপে প্ৰতিষ্ঠা কৰে দ্বিতীয় বিশ্ব যুদ্ধৰ পিছত, মিত্ৰশক্তিৰ জাপান দখলৰ সময়ত অকিনাৱা আমেৰিকা যুক্তৰাষ্ট্ৰই দখল কৰিছিল আৰু ১৯৪৫ চনৰপৰা ১৯৫০ চনলৈ ৰিয়ুকিউ দ্বীপৰ ইউ এছ মিলিটেৰি চৰকাৰে ইয়াত শাসন চলাইছিল ১৯৭২ চনত জাপানক এই অঞ্চলটো ঘূৰাই দিয়াৰ আগলৈকে ১৯৫০ চনৰপৰা ই আমেৰিকা যুক্তৰাষ্ট্ৰৰ অসামৰিক প্ৰশাসনৰ দ্বাৰা শাসিত হৈ আছিল অকিনাৱা জাপানৰ মুঠ ভূমিৰ মাত্ৰ ০.৬ শতাংশ, কিন্তু আমেৰিকা যুক্তৰাষ্ট্ৰ বাহিনী জাপানৰ (ইউনাইটেড ষ্টেটচ্ ফৰ্চেচ জাপান) প্ৰায় ছাব্বিশ হাজাৰ (৭৫) কৰ্মচাৰীক প্ৰিফেকচাৰত নিয়োগ কৰা হৈছে; অকিনাৱাত আমেৰিকা যুক্তৰাষ্ট্ৰৰ সামৰিক উপস্থিতি অব্যাহত থকা কথাটো বিতৰ্কিত 

অকিনাৱা প্ৰশাসনিক অঞ্চলৰ মুঠ ভূমি ক্ষেত্ৰৰ প্ৰায় ৩৬ প্ৰাকৃতিক উদ্যান হিচাপে মনোনীত কৰা হৈছে, যেনে ইৰিঅমটে-ইশিগাকি, কেৰামা চট, আৰু য়াম্বাৰু ৰাষ্ট্ৰীয় উদ্যান; অকিনাৱা কাইগান আৰু অকিনাৱা চেনচেকি কুৱাচি-নেচনেল পাৰ্ক; আৰু ইৰাবু, কুমেজিমা, টাৰামা, আৰু টোনাকি প্ৰিফেকচুৰেল নেচাৰেল পাৰ্ক

দ্বীপটো মুখ্যতঃ প্ৰবালৰ দ্বাৰা গঠিত, আৰু সেই প্ৰবালৰ মাজেৰে পৰিশোধন হোৱা বৰষুণৰ পানীয়ে দ্বীপটোত বহুতো গুহাৰ সৃষ্টি কৰিছে, এই গুহাবোৰৰ অকিনাৱাৰ যুদ্ধৰ সময়ত এক গুৰুত্বপূৰ্ণ ভূমিকা আছিল গয়োকুচেণ্ডো অকিনাৱাৰ মুখ্য দ্বীপৰ দক্ষিণ অংশত থকা এটা বিস্তৃত চূণশিলৰ গুহা 

বছৰটোৰ বেছিভাগ সময়তে দ্বীপটোৰ তাপমাত্ৰা ২০ চেলচিয়াছৰ ওপৰত থাকে 

তথ্যসূত্ৰ

শ্ৰেণী:জাপান
শ্ৰেণী:এছিয়া
অক্কিতম অচ্যুতম নম্বুথিৰী (; জন্ম: ১৮ মাৰ্চ, ১৯২৬  ১৫ অক্টোবৰ, ২০২০), এজন ভাৰতীয় কবি আৰু গদ্যকাৰ, যি মালয়ালম ভাষাত লিখা-মেলা কৰে অক্কিতম তেওঁ লিখা সৰল আৰু আকৰ্ষক শৈলীৰ, প্ৰেম আৰু সহানুভূতি বিষয়ক লেখাবোৰৰ বাবে জনাজাত 'ইৰুপতম নুট্টাদিন্তে ইতিহাসম' (ইং: এপিক অৱ দ্য টুৱেনণ্টিয়েথ চেঞ্চুৰী), 'বলিদৰ্শনম' (ইং: দ্য ভিজন অৱ বলি) আৰু 'নিমিশা ক্ষেত্ৰম' (ইং: হলি ম'মেণ্ট) আদি তেওঁৰ প্ৰসিদ্ধ কামসমূহৰ ভিতৰত অন্যতম

২০১৯ চনত তেওঁ ভাৰতৰ সৰ্বোচ্চ সাহিত্য সম্মান জ্ঞানপীঠ বঁটা লাভ কৰে ইয়াৰ উপৰিও তেওঁ কেৰালা সাহিত্য অকাডেমি বঁটা, সাহিত্য অকাডেমি বঁটা আৰু পদ্মশ্ৰী সম্মানৰ উপৰিও অন্যান্য লেখত ল'ব লগা সম্মান লাভ কৰিছে ২০২০ চনৰ ১৫ অক্টোবৰ তাৰিখে ত্ৰিচুৰত ৯৪ বছৰ বয়ত তেওঁৰ মৃত্যু হয়

 তথ্য সংগ্ৰহ 

শ্ৰেণী:কেৰালাৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:জ্ঞানপীঠ বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:মালায়ালম ভাষাৰ সাহিত্য অকাডেমি বঁটা বিজয়ী
অক্টাৱিয়' পাছ ল'জান' (;  ; ৩১ মাৰ্চ ১৯১৪ - ১৯ এপ্ৰিল ১৯৯৮) এগৰাকী মেক্সিকান কবি, লেখক আৰু কূটনীতিবিদ আছিল তেওঁৰ কৰ্মৰাজীৰ বাবে তেওঁ ১৯৮১ চনৰ মিগুৱেল ডি চাৰ্ভেণ্টিছ পুৰস্কাৰ, ১৯৮২ চনত      আৰু ১৯৯০ চনত সাহিত্যৰ ন'বেল বঁটা লাভ কৰে

অক্টাৱিয়' পাছৰ জন্ম হয় ১৯১৪ চনৰ ৩১ মাৰ্চত, মোক্সিকোত তেখেতে মেক্সিকোৰ নেছনেল বিশ্ববিদ্যালয় আৰু আমেৰিকা যুক্তৰাষ্ট্ৰত শিক্ষা লাভ কৰে ১৯৬২ চনত মেক্সিকোৰ ৰাষ্ট্ৰদূত হিচাপে ভাৰতলৈ আহে ১৯৬৮ চনলৈকে এই পদত কাৰ্যনিৰ্বাহ কৰাৰ পাছত সেই বছৰেই অনুষ্ঠিত মেক্সিকো অলিম্পিকত ছাত্ৰৰ ওপৰত পুলিচে চলোৱা বৰ্বৰোচিত গুলীচালনাৰ প্ৰতিবাদত ৰাষ্ট্ৰদূত পদৰ পৰা পদত্যাগ কৰে ইয়াৰ পাছত তেখেতে ক্ৰমে টেক্কাছ, হাৰ্ভাৰ্ড আৰু কেমব্ৰিজ বিশ্ববিদ্যালয়ত লেটিন আমেৰিকা ষ্টাডিজ বিভাগৰ অধ্যাপকৰূপে কাৰ্যনিৰ্বাহ:.- কৈশোৰৰ পৰাই কবিতা চৰ্চা কৰিছিল ১৭ বছৰ বয়সতে মেক্সিকোৰ প্ৰখ্যাত সাহিত্যালোচনীত তেওঁৰ ৰচনা প্ৰকাশ হৈছিল গদ্য ৰচনাতো বিশেষ দক্ষতা প্ৰদৰ্শন কৰিছিল লেটিন আমেৰিকাত পাজক প্ৰথম শাৰীৰ গদ্য লেখক হিচাপে সসন্মানে স্বীকৃতি দিয়া হয়অসম কোষ, সংকলনা আৰু সম্পাদনা- শান্তনু কৌশিক বৰুৱা, প্ৰথম প্ৰকাশ, ২০১২, পৃষ্ঠা-১

সাহিত্যৰাজি
কবিতা
  (1933)
       (1937)
     (1941)
  ? (1951)
   (1957)
 (1962)
  (1963)
   (1975)
 (1976)
     , 1957-1987 (1987)

গদ্য সংকলন
     (1950)
  (1967)
 (1970)
  (1984)
   (1990)

প্ৰবন্ধ সংকলন
     (1956)
    (1974

বঁটা
জীৱনযোৰা সাধনা বঁটা হিচাপে ১৯৯০ চনত তেখেতে সাহিত্যৰ নবেল বঁটা লাভ কৰে অন্যান্য সন্মানৰ ভিতৰত কাৰ্ভেণ্টিছ এৱাৰ্ড, নিউছাইড প্ৰাইজ আদি অন্যতম ১৯৮৮ চনৰ ১৯ এপ্ৰিলত তেখেতৰ মৃত্যু হয়:..1990-.       

তথ্য সংগ্ৰহ

শ্ৰেণী:মেক্সিকোৰ ব্যক্তি
শ্ৰেণী:মৃত ব্যক্তি
শ্ৰেণী:সাহিত্যিক
শ্ৰেণী:কূটনীতিবিদ
শ্ৰেণী:সাহিত্যৰ ন'বেল বঁটা বিজয়ী
অক্টোবৰ মাহত ৰঙা মেপেল (   ) পাত (উত্তৰ গোলাৰ্ধ) 
অক্টোবৰ সাধাৰণতে উত্তৰ গোলাৰ্ধৰ কিছু অংশত শৰৎকালৰ সৈতে জড়িত, আৰু দক্ষিণ গোলাৰ্ধৰ কিছু অংশত বসন্ত ঋতুৰ সৈতে জড়িত, য'ত ই উত্তৰ গোলাৰ্ধত এপ্ৰিল মাহৰ ঋতুৰ সমতুল্য আৰু বিপৰীতভাৱে 
অক্টোবৰ গ্ৰেগৰীয় বৰ্ষপঞ্জী বা খ্ৰীষ্টিয় বৰ্ষপঞ্জী অনুসৰি বছৰৰ দশম মাহ এই মাহত মুঠ ৩১ দিন 

 নামকৰণ 
অক্টোবৰ মাহৰ নামটো লেটিন আৰু গ্ৰীক ভাষাৰ  ()ৰ পৰা উদ্ভৱ হৈছে, যাৰ অৰ্থ অষ্টম পিছলৈ জানুৱাৰী আৰু ফেব্ৰুৱাৰী মাহৰ কেলেণ্ডাৰত সংযোজন হয় 

 প্ৰতীকসমূহ 
কেলেণ্ডুলা ফুল
এটা অ'পেল আৰ্মবেণ্ড অ'পেল হৈছে অক্টোবৰ মাহৰ জন্মৰ ৰত্ন এটা অ'পেল আৰ্মবেণ্ড অ'পেল হৈছে অক্টোবৰ মাহৰ জন্মৰ ৰত্ন 
কাটা টুৰ্মেলিনকাটা টুৰ্মেলিন

অক্টোবৰ মাহৰ জন্মৰ ৰত্ন হৈছে টুৰ্মেলিন আৰু অ'পেল ইয়াৰ জন্মৰ ফুল হৈছে কেলেণ্ডুলা এই মাহৰ ৰাশিচিহ্নসমূহ হৈছে তুলা (২২ অক্টোবৰলৈ) আৰু বৃশ্চিক (২৩ অক্টোবৰৰ পৰা)         22:59   22, 2020,       04:51   23, 2021..     19502030.

 তথ্যসূত্ৰ 

 বাহ্যিক সংযোগ 


শ্ৰেণী:ইংৰাজী মাহ
অক্ষয়কুমাৰ বা অক্ষকুমাৰ (, ) ৰাৱণৰ কনিষ্ঠ পুত্ৰ তথা মেঘনাদৰ ভাতৃ আছিল তেওঁক অক্ষয় বা অক্ষ নামেৰেও জনা যায়৷ ৰামায়ণত হনুমানে সীতাৰ সৈতে বাৰ্তালাপ কৰাৰ পিছত যেতিয়া অশোক বন ধ্বংস কৰিবলৈ আৰম্ভ কৰে তেতিয়া ৰাৱণে অশোকবন ৰক্ষাৰ্থে অক্ষয়কুমাৰক ৰাক্ষস সেনাৰ মুৰব্বী হিচাপে তালৈ পঠিয়াইছিল মাত্ৰ ষোল্ল বছৰ বয়সতে তেওঁৰ দেউতাক ৰাৱণৰ আদেশ মৰ্মে তেওঁ ৰথত উঠি যুদ্ধলৈ যায় তেওঁ হনুমানক লক্ষ্যভেদ কৰি বিভিন্ন অস্ত্ৰ-শস্ত্ৰৰে যুদ্ধ কৰিছিল হনুমানে যুৱ ৰাজকুমাৰৰ বীৰত্ব আৰু দক্ষতাৰ প্ৰতি আকৃষ্ট হলেও শেষত হনুমানে তেওঁক হত্যা কৰিছিল

 তথ্যসূত্ৰ 

 বাহ্যিক সংযোগ 
 .    

শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
অক্সফৰ্ড ইংৰাজী অভিধান , অক্সফৰ্ড ইউনিভাৰ্ছিটি প্ৰেছৰ দ্বাৰা প্ৰকাশিত এখন ইংৰাজী ভাষাৰ অভিধান বিশ্বৰ বিভিন্ন দেশত ইংৰাজী ভাষাৰ প্ৰায়োগিক ভিন্নতা অন্তৰ্ভুক্ত কৰাৰ লগতে এই অভিধানে ভাষাটোৰ ঐতিহাসিক বিকাশৰ বিষয়েও তথ্য সন্নিবিষ্ট কৰে"   ,          ,       - ." "     ,               ." ৷ ১৯৮৯ চনত প্ৰকাশ পোৱা এই অভিধানৰ দ্বিতীয় সংস্কৰণত ২০ টা খণ্ড আৰু ২১,৭২৮ টা পৃষ্ঠা আছে৷

এই অভিধান প্ৰণয়ণৰ কাম ১৮৫৭ চনতে আৰম্ভ হৈছিল যদিও ১৮৮৪ চনতহে ইয়াৰ প্ৰথম সংস্কৰণ প্ৰকাশ পায়৷ পোণপ্ৰথমে এই অভিধানৰ শিৰোনামা       ;           ৰখা হৈছিল৷ ১৮৯৫ চনত     () নামটো প্ৰথম ব্যৱহাৰ কৰা হয়৷ ১৯২৮ চনত দহটা খণ্ডৰে সৈতে এই অভিধানৰ পূৰ্ণাংগ ৰূপত পুন: প্ৰকাশিত হয়৷ ২০০০ চনৰ পৰা অভিধানখনৰ এটা তৃতীয় সংস্কৰণৰ কাম অব্যাহত আছে৷

অক্সফৰ্ড ইংৰাজী অভিধানৰ ইলেক্ট্ৰনিক সংস্কৰণটো প্ৰথম ১৯৮৮ চনত প্ৰকাশ পায়৷ ২০০০ চনত ইয়াৰ অনলাইন সংস্কৰণ মুকলি কৰা হয় যি বিপুল জনপ্ৰিয়তা লাভ কৰিবলৈ সক্ষম হয়৷ শেহতীয়াকৈ অক্সফৰ্ড ইউনিভাৰ্ছিটি প্ৰেছে ঘোষণা কৰে যে পৰৱৰ্ত্তী সংস্কৰণসমূহ ইলেক্ট্ৰনিক মাধ্যমতহে প্ৰকাশ কৰা হব৷

 তথ্য সংগ্ৰহ 

শ্ৰেণী:অভিধান
শ্ৰেণী:ইংৰাজী গ্ৰন্থ
অক্সিজ' (ইংৰাজী: ) এটি ভাৰতীয় বিত্ত প্ৰযুক্তি সম্বন্ধীয় কোম্পানী এই কোম্পানীয়ে লঘু আৰু মধ্যমীয়া আকাৰৰ ব্যৱসায়সমূহক বিত্তীয় সেৱা প্ৰদান কৰে ২০২২ চনত এই কোম্পানীয়ে একশৃংগ কোম্পানীৰ তালিকাত স্থান লাভ কৰিলে

 প্ৰতিষ্ঠা আৰু সেৱা 
অক্সিজ' অৱবিজনেছ নামৰ কোম্পানীৰ বিত্তীয় শাখাইংক ৪২ :42.--------- অৱবিজনেছৰে প্ৰতিষ্ঠাপক আসীষ মহাপাত্ৰা আৰু ৰুচি কলৰাই ২০১৬ চনত এই কোম্পানী প্ৰতিষ্ঠা কৰিছিলক্ৰাঞ্চ বে'চ :.. ভুৱন গুপ্তা, নিতিন জৈন আৰু বসন্ত শ্ৰীধৰো এই কোম্পানীৰ প্ৰতিষ্ঠাপক

অক্সিজ'ই লঘু আৰু মধ্য আকাৰৰ ব্যৱসায়সমূহক বিত্তীয় প্ৰযুক্তিগত সেৱা প্ৰদান কৰে বিশেষকৈ, এনে ব্যৱসায়ক ঋণ আদিৰ সেৱা প্ৰদান কৰি সেই ব্যৱসায়সমূহৰ বাণিজ্যিক প্ৰয়োজন পূৰ্ণ কৰা ইয়াৰ উদ্দেশ্য সেৱাৰ মাজতে বন্ধক দিব নলগীয়া ঋণ, কম সূদৰ ঋণ আদি অন্যতম ২০২২ চনলৈকে কোম্পানীটোৰ সেৱা ২৫০০তকৈ অধিক ব্যৱসায়িক প্ৰতিষ্ঠানে লাভ কৰিছিল, আৰু মুঠ ব্যৱসায় আছিল ২০০০ কোটি টকাতকৈ অধিকঅক্সিজ'ৰ মূল ৱেবছাইট :..

 বিনিয়োগ 
অক্সিজ'ৰ চিৰিজ এ'ৰ বিনিয়োগ তেতিয়ালৈকে দেখা যোৱা ভাৰতৰ যিকোনো ষ্টাৰ্টাপৰ চিৰিজ এ' বিনিয়োগতকৈ অধিক আছিলইকনমিক টাইমছ :..---------90381668.? ২০০ নিযুত ডলাৰৰ এই ৰাউণ্ডৰ পাছত কোম্পানীটোৰ মূল্যায়ন ১ বিলিয়ন ডলাৰতকৈ অধিক হৈ পৰিল, আৰু ই ভাৰতীয় একশৃংগ কোম্পানীৰ অন্যতম হ'ল এল্ফা ৱে'ভ গ্ল'বেল, টাইগাৰ গ্ল'বেল, নৰ্ৱেষ্ট ভেঞ্চাৰ, মেট্ৰিক্স পাৰ্টনাৰ্ছ, ক্ৰিয়েচন ইনভেষ্টমেণ্টছ আদি অক্সিজ'ৰ বিনিয়োগকাৰী এই বিনিয়োগকাৰীসমূহ অৱবিজনেছৰো বিনিয়োগকাৰী, যাৰ পৰাই অক্সিজ' পৃথক হৈছে

 তথ্য সংগ্ৰহ 

শ্ৰেণী:ব্যৱসায়িক প্ৰতিষ্ঠান
অক্সিন (ইংৰাজী: ) উদ্ভিদৰ বৃদ্ধি আৰু বিকাশ নিয়ন্ত্ৰণ কৰা এক শ্ৰেণীৰ হৰম'ন সাধাৰণতে ই গছৰ আগলি অংশত থাকে অক্সিনে ঘাইকৈ গছৰ বৃদ্ধিৰ পৰিমাণ, ধৰণ আৰু দিশ নিৰূপন কৰে সামান্য পৰিমাণৰ অক্সিন ব্যৱহাৰ কৰি উদ্ভিদ-জীৱকোষৰ বৃদ্ধি ঘটাব পাৰি খেতি পথাৰৰ অপতৃণ ধ্বংসৰ বাবেও অক্সিনৰ ব্যৱহাৰ আছে ৰসায়নাগাৰত কৃত্ৰিম উপায়েৰেও অক্সিন প্ৰস্তুত কৰিব পৰা হৈছেসংক্ষিপ্ত অসমীয়া বিশ্বকোষ(প্ৰথম খণ্ড),শান্তনু কৌশিক বৰুৱা

তথ্য সংগ্ৰহ

শ্ৰেণী:হৰম'ন
অখিল ভাৰতীয় আয়ুৰ্বিজ্ঞান প্ৰতিষ্ঠান, গুৱাহাটী বা চমুকৈ এইম্ছ গুৱাহাটী অসমৰ কামৰূপ জিলাৰ চাংসাৰিত অৱস্থিত এখন ৰাজহুৱা চিকিৎসা প্ৰতিষ্ঠান ২০১৭ চনৰ ২৬ মে তাৰিখে ভাৰতৰ প্ৰধানমন্ত্ৰী নৰেন্দ্ৰ মোদীয়ে ইয়াৰ আধাৰশিলা স্থাপন কৰিছিল ২০২১ চনৰ ১২ জানুৱাৰী তাৰিখে ভাৰতীয় কেন্দ্ৰীয় স্বাস্থ্যমন্ত্ৰী হৰ্ষ বৰ্ধনে ভিডিঅ কন্ফাৰেঞ্চৰ যোগেৰে এইম্ছ গুৱাহাটীৰ পাঠদানৰ উদ্বোধন কৰে প্ৰথম পৰ্যায়ত ইয়াত চিকিৎসা-বিজ্ঞানৰ স্নাতক পাঠ্যক্ৰমৰ ১০০ খন আসনৰ ব্যৱস্থা আছে ভঙাগড়ত অৱস্থিত গুৱাহাটী চিকিৎসা মহাবিদ্যালয়ৰ অস্থায়ী চৌহদৰ পৰা ইয়াৰ কাম-কাজ আৰম্ভ কৰা হৈছিল উৰিষ্যাৰ অখিল ভাৰতীয় আয়ুৰ্বিজ্ঞান প্ৰতিষ্ঠান, ভুৱনেশ্বৰ বা চমুকৈ এইম্ছ ভুৱনেশ্বৰ হৈছে এইম্ছ গুৱাহাটীৰ মেণ্টৰ

শিক্ষা
২০২১ চনৰ ১২ জানুৱাৰীত তদানীন্তন কেন্দ্ৰীয় স্বাস্থ্য আৰু পৰিয়াল কল্যাণ মন্ত্ৰী ড হৰ্ষ বৰ্ধনে শিক্ষাৰ্থীসকলৰ প্ৰথম দলৰ বাবে শৈক্ষিক কাৰ্যসূচী উদ্বোধন কৰিছিল ২০২০-২১ শিক্ষাবৰ্ষত কাৰ্যকৰী হোৱা চাৰিখন এইম্ছৰ ভিতৰত ৫০ গৰাকী এম.বি.বি.এছ. শিক্ষাৰ্থীৰ সৈতে প্ৰতিষ্ঠানখনে শিক্ষাবৰ্ষ আৰম্ভ কৰে ২০২২ চনৰ মাৰ্চ মাহত প্ৰতিষ্ঠানটো চাংচাৰিত অৱস্থিত স্থায়ী চৌহদলৈ স্থানান্তৰিত হৈছে ২০২৩ চনৰ ১৪ এপ্ৰিলত প্ৰধানমন্ত্ৰী নৰেন্দ্ৰ মোদীয়ে এইমছ, গুৱাহাটী আৰু অসমৰ আন তিনিখন চৰকাৰী চিকিৎসা মহাবিদ্যালয় উদ্বোধন কৰে

সেৱাসমূহ
প্ৰতিষ্ঠানটোত ২৫টাতকৈ অধিক বিশেষত্ব আৰু ছুপাৰ-স্পেচিয়েলিটী বিভাগৰ সৈতে বহিৰ্বিভাগৰ সেৱা আৰু ৰোগ-নিৰ্ণয় সেৱাৰ বাহিৰে ৭৫০খন বিছনাযুক্ত চিকিৎসালয় থাকিব আয়ুষৰ অধীনত সেৱা প্ৰদানৰ বাবে এক পৃথক সুবিধাও উপলব্ধ হব 

তথ্য উৎস

শ্ৰেণী:অসমৰ চিকিৎসালয়
শ্ৰেণী:কামৰূপ জিলা
শ্ৰেণী:অসমৰ চিকিৎসা মহাবিদ্যালয়
অখিল ভাৰতীয় বিদ্যাৰ্থী পৰিষদ(ইং:     ),সৰ্বভাৰতীয় পৰ্যায়ত শিক্ষাৰ ক্ষেত্ৰত কৰ্মৰত সোপন্থী ছাত্ৰ সংগঠন অ ভা বি প ৰ প্ৰতিষ্ঠা হৈছিল ১৯৪৮ চনত আৰু পিছলৈ ১৯৪৯ চনৰ ৯ জুলাই তাৰিখে আনুষ্ঠানিক ভাৱে পঞ্জীভুত হয়;  31  2011 ই ভাৰতবৰ্ষৰ সৰ্ববৃহৎ ছাত্ৰ সংগঠন    5  2014

২০১৪ চনৰ নবেম্বৰৰ অনুসৰি ড ৰাজচৰণ শ্বাহি(চেন্নাই)পৰিষদৰ ৰাষ্ট্ৰীয় সভাপতি আৰু যজ্ঞবল্ক শুক্লা(দিল্লী) ৰাষ্ট্ৰীয় সাধাৰণ সম্পাদক পদত অধিষ্ঠিত ;  15  2015

ইতিহাস
ছাত্ৰশক্তিক ৰাষ্ট্ৰ পুনৰ্নিৰ্মাণৰ বাবে উদ্বুদ্ধ কৰাৰ লক্ষৰে অ ভা বি প ৰ জন্ম হৈছিল ভাৰতৰ স্বাধীনতাৰ এবছৰ পিছতে ১৯৪৮ চনত কেইজন মান ছাত্ৰ শিক্ষকে আগভাগ লোৱা পৰিষদৰ পৰিৱৰ্তি সময়ত ১৯৪৯ চনৰ ৯ জুলাইত পঞ্জীভূত হয় প্ৰথম কেইবছৰমান ধীৰ গতিত আগবঢ়া পৰিষদখন, ১৯৫৮ চনত য়চৱন্ত কেলকাৰে দায়িত্ব লোৱাৰ পিছত নতুন গতি লাভ কৰে কেলকাৰ আছিল বম্বেৰ এজন প্ৰৱক্তা তেওঁ পৰিষদৰ বৰ্তমানৰ অৱস্থা পোৱাত অগ্ৰণী ভূমিকা পালন কৰিছিল তেওঁক পৰিষদৰ মুখ্য গুৰি ধৰোঁতা হিছাপে অভিহিত কৰা হয়

ক্ৰমান্বয়ে পৰিষদৰ কৰ্মৰ পৰিসৰ ভাৰতৰ বিভিন্ন বিশ্ববিদ্যালয়লৈ বিয়পি পৰিল ভাজপাৰ ছাত্ৰ সংগঠন বুলি এক গুজৱ চলি থাকে যদিও, পৰিষদ প্ৰকৃততে ৰাষ্ট্ৰীয় স্বয়ংসেৱক সংঘ(আৰ এচ এচ)ৰ হে ছাত্ৰ সংগঠন বুলি নিজকে অভিহিত কৰে ইয়াৰ প্ৰতিষ্ঠা ভাজপাতকৈ বহু আগত অৱশ্যে পৰিষদে ভাজপাৰ যুৱ সংগঠন ভাৰতীয় যুৱ মৰ্চাৰ লগত কিছু সমযত যুটীয়া কাৰ্যসূচী গ্ৰহণ কৰে  ,    

কাৰ্যকলাপ
পৰিষদে ৰাষ্ট্ৰীয় অখণ্ডতাৰ লক্ষ্যৰে বহুতো প্ৰকল্প হাতত লৈছে তদুপৰি সামাজিক দায়িত্ব বোধেৰে বিভিন্ন অৰ্থ-সামাজিক সমস্যা তথা অন্যান্য সমস্যাৰ সমাধানৰ লক্ষ্যৰে বহুতো প্ৰকল্প হাতত লৈছে পৰিষদে গ্ৰহণ কৰা বিভিন্ন পদক্ষেপ সমূহ হল:

কিতাপ-বেংক
আন্তঃমহাবিদ্যলয় আৰু আন্তঃবিশ্ববিদ্যালয়ভিত্তিক সংগীত প্ৰতিযোগিতা
 চিত্ৰাংকণ প্ৰতিযোগিতা
সাহিত্য প্ৰতিযোগিতা
ছাত্ৰ লিখক মিট 
ক্ৰীড়া মিট
প্ৰযুক্তি, চিকিৎসা,ব্যৱস্থাপনা ও কৃষি সম্পৰ্কীয় ছাত্ৰ কৰ্মশালা
অভিযান্ত্ৰিক ও প্ৰযুক্তিবিদ্যা প্ৰদৰ্শনী
'   
     
   
   
 - ' 
    
    

ইয়াৰ উপৰিও পৰিষদে শিক্ষাৰ ক্ষেত্ৰত বিভিন্ন ধৰণে কাম কৰি আহিছে  বিভিন্ন বিশ্ববিদ্যালয় তথা মহাবিদ্যালয়ত ছাত্ৰ একতা সভাৰ নিৰ্বাচনত প্ৰতিদ্বন্দ্বিতা জৰিয়তেও এই সমস্যাবোৰ সমাধানত গুৰুত্ব আৰোপ কৰিছে 

অভাবিপৰ বিভিন্ন উপসংস্থাসমূহ
      ()  :. 
    ()
'     () 
আৰোহণ(অভিযান্ত্ৰিক উপসংস্থা, অসম)

প্ৰকাশন
অভাবিপৰ নিজা বাৰ্তালোচনীখন হ'ল "ৰাষ্ট্ৰীয় ছাত্ৰশক্তি" এই বাৰ্তালোচনীখন নতুন দিল্লীৰ পৰা মাহেকীয়া ভাৱে হিন্দী ভাষাত প্ৰকাশ হয় তদুপৰি পৰিষদে বিভিন্ন বিষয়ত আলোচনা-পুথি প্ৰকাশ কৰে 

চিত্ৰ

তথ্য সংগ্ৰহ

লগতে চাওক
 

 

 

 

বাহ্যিক সংযোগ
 
 এবিভিপি দিল্লীৰ ৱেবচাইট 

শ্ৰেণী:অনুষ্ঠান প্ৰতিষ্ঠান
অখিল ভাৰতীয় ৰামৰাজ্য পৰিষদ (: সংক্ষিপ্ত: ) স্বামী কৰপাত্ৰীয়ে ১৯৪৮ চনত প্ৰতিষ্ঠা কৰা এটা ভাৰতীয় হিন্দু জাতীয়তাবাদী ৰাজনৈতিক দল আছিল লোকসভাৰ নিৰ্বাচনত ৰামৰাজ্য পৰিষদে  ১৯৫২ চনৰ তিনিখন  আৰু ১৯৬২ চনত দুখন আসন লাভ কৰে ১৯৫২, ১৯৫৭ আৰু ১৯৬২ চনত বিধানসভাৰ কেইবা ডজনো আসন লাভ কৰিছিল; সকলোবোৰ হিন্দী বেল্টৰ আসন আৰু বেছিভাগেই ৰাজস্থানৰ আন হিন্দুত্বভিত্তিক দলসমূহৰ দৰে ৰামৰাজ্য পৰিষদেও ভাৰতত হিন্দু সংহিতা বিধেয়কসমূহ কাৰ্যকৰী কৰাৰ বিৰুদ্ধে যুঁজিছিল অৱশেষত এই দলটো ভাৰতীয় জনতা পাৰ্টিৰ পূৰ্বসূৰী জনসংঘত একত্ৰিত হয়

 নিৰ্বাচনী প্ৰদৰ্শন 
 লোকসভা 
বৰ্ষলোকসভানেতালাভ কৰা আসনআসনৰ পৰিবৰ্তনশতাংশ
(ভোটৰ)ভোটৰ হ্ৰাস-বৃদ্ধিলাভ কৰা ভোটৰ সংখ্যাফলাফল১৯৫২ ১ম লোকসভাস্বামী কৰপাত্ৰী৩নৱগঠিত১.৯৭নৱগঠিত২০.৯১,৮৯৮১৯৫৭২য় লোকসভা০০.৩৮১.৫৯৪,৬০,৮৩৮১৯৬২ ৩য় লোকসভা২০.৬০০.২২৬,৮৮,৯৯০

টোকা

তথ্যউৎস
 
শ্ৰেণী:ভাৰতৰ বিলুুপ্ত ৰাজনৈতিক দল
ড অখিল ৰঞ্জন দত্ত () অসমৰ এজন সমাজ বিজ্ঞানী আৰু ৰাজনৈতিক প্ৰবন্ধকাৰ তেখেত গুৱাহাটী বিশ্ববিদ্যালয়ৰ ৰাজনীতি বিজ্ঞানৰ এগৰাকী অধ্যাপক আৰু সম্প্ৰতি বিভাগীয় মূৰব্বী হিচাপে কৰ্মৰত ১৯৭৩ চনত লখিমপুৰ জিলাৰ ঢকুৱাখনাত জন্ম লাভ কৰে তেখেতৰ পিতৃৰ নাম থানেশ্বৰ কলিতা আৰু মাতৃৰ নাম পদ্মাৱতী কলিতা

 শিক্ষা জীৱন 

 অখিল ৰঞ্জন দত্তই ১৯৮৮ চনত ঢকুৱাখনা উচ্চতৰ মাধ্যমিক বিদ্যালয়ৰ পৰা হাইস্কুল শিক্ষান্ত পৰীক্ষাত উত্তীৰ্ণ হয়
 ১৯৯০ চনত কটন কলেজৰ পৰা অসমৰ ভিতৰত অষ্টম স্থান লাভেৰে উচ্চতৰ মাধ্যমিক উত্তীৰ্ণ হয়
 ১৯৯৩ চনত কটন কলেজৰ পৰাই গুৱাহাটী বিশ্ববিদ্যালয়ৰ ভিতৰত প্ৰথম শ্ৰেণী প্ৰথম স্থান লাভেৰে ৰাজনীতি বিজ্ঞান বিষয়ত সুখ্যাতিৰে স্নাতক উত্তীৰ্ণ হয়
 ক্ৰমে ১৯৯৬ আৰু ১৯৯৯ চনত দত্তই দিল্লী বিশ্ববিদ্যালয়ৰ পৰা ৰাজনীতি বিজ্ঞানত স্নাতকোত্তৰ আৰু এম. ফিল. ডিগ্ৰী লাভ কৰে
 ২০০৬ চনত গুৱাহাটী বিশ্ববিদ্যালয়ৰ পৰা ৰাজনীতি বিজ্ঞানত গৱেষণা কৰি পি. এইচ. ডি. ডিগ্ৰী লাভ কৰে:....?--28

 কৰ্ম জীৱন 
 ড দত্তই ১৯৯৭ চনৰ পৰা ২০০১ চনলৈ গোৱালপাৰা মহাবিদ্যালয়ত অধ্যাপনা কৰে
 ২০০১ চনত গুৱাহাটী বিশ্ববিদ্যালয়ৰ ৰাজনীতি বিজ্ঞান বিভাগত প্ৰবক্তা হিচাপে যোগদান কৰি সম্প্ৰতি তেখেতে অধ্যাপক হিচাপে কৰ্মৰত লগতে তেখেতে বৰ্তমান বিভাগীয় মূৰব্বী হিচাপেও দায়িত্ব পালন কৰি আছে
 গুৱাহাটীৰ পৰা প্ৰকাশিত সামাজিক-সাংস্কৃতিক আলোচনী 'নতুন পদাতিক'ৰ কাৰ্যবাহী সম্পাদক হিচাপেও তেখেত কৰ্মৰত

 উল্লেখনীয় কৰ্মৰাজি 
ড অখিল ৰঞ্জন দত্তৰ বিভিন্ন গৱেষণামূলক প্ৰবন্ধ সমাজ বিজ্ঞানৰ বহুতো ৰাষ্ট্ৰীয় আৰু আন্তঃৰাষ্ট্ৰীয় পত্ৰিকা যেনে    ,  ,     ,    আদিত প্ৰকাশ পাইছে তেওঁ অসমীয়া দৈনিক বিশেষকৈ আমাৰ অসম, নিয়মীয়া বাৰ্তা, দৈনিক অসম আদিৰো নিয়মীয়া লেখক আমাৰ অসমত প্ৰকাশিত 'ধাৰাভাষ্য' আৰু নিয়মীয়া বাৰ্তাত প্ৰকাশিত 'জনসোঁতৰ কথকতা' তেখেতৰ দুটা গুৰুত্বপূৰ্ণ শিতান

ড দত্তৰ প্ৰকাশিত মুখ্য গ্ৰন্থসমূহ হৈছে-
 পৰিৱৰ্তনৰ সমস্যা (বি পি সিঙৰ    ৰ অসমীয়াঅনুবাদ) (১৯৯৯)
 বিশ্বায়নৰ আলি-দোমোজাত সমাজ-সভ্যতা (২০০৯)
 অসমৰ জাতীয় জীৱনত লক্ষ্মীনাথ বেজবৰুৱা (২০১৫)
 সম্ভাৱনা- অসম বিধান সভা নিৰ্বাচন ২০১৬
      :    (সম্পাদনা), (২০০৯)
  : ,    (সম্পাদনা), (২০১১)
 , ,  (সম্পাদনা) (২০১২)
  : ,    (সম্পাদনা) (২০১৩)
   :       (সংকলন আৰু সমপাদনা) (২০১৫)
    :    ,  ,   (২০২১)

 সামাজিক ভূমিকা 
অধ্যাপনা আৰু গৱেষণাৰ সমান্তৰালভাৱে ড দত্তই উত্তৰ-পূব ভাৰতৰ মানৱ অধিকাৰ আৰু সন্মান জড়িত হৈ থকা সামাজিক-ৰাজনৈতিক বিষয়সমূহতো সক্ৰিয় ভূমিকা পালন কৰি আহিছে ২০১৯-২০ চনৰ নাগৰিকত্ব সংশোধনী আইন বিৰোধী আন্দোলনত তেখেতে সক্ৰিয় ভূমিকা পালন কৰিছে

 তথ্য উৎস 

শ্ৰেণী:অসমৰ ব্যক্তি
জাম্বুকেশ্বৰ মন্দিৰত দেৱী অখিলনন্দেশ্বৰীৰ মূৰ্ত্তি
অখিলনন্দেশ্বৰী () হৈছে হিন্দু দেৱী আদি-পৰশক্তিৰ এক মুখ্য প্ৰকাৰ, যাক সাধাৰণতে দেৱী পাৰ্বতী বুলি জনা যায় মন্দিৰটো সম্ৰাট কোচেঙ্গান চোলাই ১৮,০০ বছৰৰো অধিক আগতে নিৰ্মাণ কৰিছিল অখিলনন্দেশ্বৰীৰ বিখ্যাত বাসস্থান হৈছে থিৰুভানকোভিলৰ জাম্বুকেশ্বৰ মন্দিৰ আদি পৰশক্তিৰ (পাৰ্বতী) অন্যান্য গুৰুত্বপূৰ্ণ প্ৰকাৰবোৰ হৈছে মাদুৰাইৰ মীনাক্ষী, কাঞ্চিপুৰমৰ কামাক্ষী আৰু বাৰাণসীৰ বিশালক্ষী 

দেৱীৰ নাম তিনিটা উপাদানত বিভক্ত "অখিলা" অৰ্থাৎ বিশ্বব্ৰহ্মাণ্ড, "আন্দা" অৰ্থাৎ মহাজাগতিক কণী, আৰু "ঈশ্বৰী" অৰ্থাৎ ঐশ্বৰিক মাতৃ সেয়েহে, দেৱী পাৰ্বতী, যি তেওঁৰ গৰ্ভত সমগ্ৰ বিশ্বব্ৰহ্মাণ্ডক (মহাজাগতিক কণী) সুৰক্ষা দিয়ে, তেওঁক "অখিলনন্দেশ্বৰী" বুলি কোৱা হয়
অখিলনন্দেশ্বৰী হৈছে থিৰুভানাইকোভিলৰ জাম্বুকেশ্বৰ মন্দিৰৰ অধ্যক্ষ দেৱতা আৰু তেওঁৰ সহধৰ্মিনী জাম্বুকেেশ্বৰ, যি শিৱৰ অৱতাৰ

এই মন্দিৰটো দক্ষিণৰ কাবেৰী, উত্তৰৰ ক'লেৰুন নামৰ দুখন নদীৰ মাজত কোৰোমণ্ডলত অৱস্থিত ই পাঁচটা উপাদানমন্দিৰ আৰু পানীৰ উপাদানক প্ৰতিনিধিত্ব কৰা (লিঙ্গ) হিচাপে ভগৱান শিৱৰ উপাসনাৰ বাবে বিখ্যাত থিৰুভানাইককোইল মন্দিৰ হৈছে পঞ্চভূত স্থলমৰ ভিতৰত এটা (5 টা প্ৰাকৃতিক উপাদান সূচায়) আৰু পানী ('নীৰ') প্ৰতিনিধিত্ব কৰে সেয়েহে এই মন্দিৰটোক 'আপ্পুস্থলম' বুলিও শ্ৰদ্ধা কৰা হয় আৰু ইয়াত শিৱলিঙ্গক 'আপ্পুলিঙ্গ' বুলি কোৱা হয় পৌৰাণিক শাস্ত্ৰ অনুসৰি, দেৱী অখিলনন্দেশ্বৰীৰ ৰূপত তেওঁৰ অৱতাৰত দেৱী পাৰ্বতীয়ে জাম্বু অৰণ্যত (থিৰুভানকোভিলত) তপস্যা কৰিছিল তেওঁ কাবেৰী নদীৰ পানীৰ পৰা লিঙ্গ এটা তৈয়াৰ কৰিছিল, আৰু ইয়াক ভেন নাভাল গছৰ তলত স্থাপন কৰিছিল আৰু তেওঁ তাত উপাসনা আৰম্ভ কৰিছিল সেয়েহে লিঙ্গমক আপ্পুলিঙ্গম বুলি জনা যায় ভগৱান শিৱাই অৱশেষত দেৱী অখিলনন্দেশ্বৰীক দৰ্শন দিছিল আৰু তেওঁক শিৱ জ্ঞান শিকাইছিল দেৱী অখিলনন্দেশ্বৰীয়ে পশ্চিমৰ ফালে মুখ কৰি থিয় হৈ থকা ভগৱান শিৱৰ পৰা পূবৰ ফালে মুখ কৰি উপদেশ (পাঠ) লৈছিল

মন্দিৰটো বৰ্তমান তামিলনাডু চৰকাৰৰ এইচআৰচিই বিভাগৰ প্ৰশাসনৰ অধীনত আছে আৰু দৈনন্দিন বিষয়বোৰ সহকাৰী আয়ুক্ত পদবীৰ এজন বিষয়াৰ ওচৰত ন্যস্ত কৰা হয়

 জনপ্ৰিয় সংস্কৃতিত 
কৰ্ণাটিক সংগীতৰ অষ্টাদশ শতিকাৰ ৰচয়িতা মুথুস্বামী দীক্ষিতাৰে অখিলনন্দেশ্বৰীৰ সন্মানত তিনিটা গান ৰচনা কৰিছিল, বিশেষকৈ থিৰুভানকোভিলৰ জাম্বুকেশ্বৰ মন্দিৰত
কৃতিৰাগতালবিৱৰণ     
২০১২ চনত, প্ৰখ্যাত কণ্ঠশিল্পী পি. উন্নি কৃষ্ণন আৰু হৰিণীয়ে ওম নৱ শক্তি জয় জয় শক্তি  শীৰ্ষক এটা ভক্তিমূলক এলবামৰ জৰিয়তে আদি-পৰশক্তিত গান পৰিৱেশন কৰিছিল, য'ত দেৱী অখিলনন্দেশ্বৰীকো এক সমৰ্পিত গীতৰ জৰিয়তে প্ৰশংসা কৰা হৈছিল এই গীতটোত জাম্বুকেশ্বৰ মন্দিৰ আৰু ইয়াৰ সম্পূৰ্ণ ইতিহাসৰ ওপৰত চিত্ৰণ আছে যিটো আটাইতকৈ মনোমোহা ধৰণে বন্দী কৰা হৈছে

পৰিবহন
তিৰুভানাইকৱাল চেন্নাইআৰু ত্ৰিচি আৰু তিৰুভৰঙ্গমৰ মাজত কন্যাকুমাৰী ৰাষ্ট্ৰীয় ঘাইপথত প্ৰায় ৩২০ কিলোমিটাৰ দূৰত অৱস্থিত মন্দিৰটো কেন্দ্ৰীয় বাছ ষ্টেণ্ডৰ পৰা ৮ কিলোমিটাৰ আৰু ছতিৰাম বাছ ষ্টেণ্ড ত্ৰিচিৰ পৰা ৩ কিলোমিটাৰ দূৰত অৱস্থিত তিৰুৱনিকৱাল পাবলৈ চৰকাৰী আৰু ব্যক্তিগত বাছ সেৱা উপলব্ধ ট্ৰাইচি জংচনৰ পৰা ৮ কিমি দূৰত অৱস্থিত আৰু নিকটতম বিমানবন্দৰ ত্ৰিচীৰ পৰা ১৫ কিমি দূৰত অৱস্থিত
চিত্ৰ বিথিকা

 তথ্য সংগ্ৰহ 
 

শ্ৰেণী:হিন্দু দেৱী
অখিলেশ যাদৱ ভাৰতীয় ৰাজনীতিবিদ তথা সমাজবাদী পাৰ্টিৰ সভাপতি যিয়ে ২০১২ চনৰ পৰা ২০১৭ চনলৈ উত্তৰ প্ৰদেশৰ ২১ সংখ্যক মুখ্যমন্ত্ৰী হিচাপে কাৰ্যনিৰ্বাহ কৰিছিল ২০১২ চনৰ ১৫ মাৰ্চত ৩৮ বছৰ বয়সত কাৰ্যভাৰ গ্ৰহণ কৰাৰ পিছত তেওঁ এই পদত অধিষ্ঠিত হোৱা আটাইতকৈ কম বয়সীয়া ব্যক্তি হিচাপে পৰিগণিত হয় ২০১৯ চনত ১৭ সংখ্যক লোকসভাত আজমগড়ৰ পৰা সংসদ সদস্য নিৰ্বাচিত হৈছিল যাদৱ ৰাজনীতিত তেওঁৰ প্ৰথম উল্লেখযোগ্য সফলতা ২০০০ চনত কান্নুজ সমষ্টিৰ পৰা লোকসভাৰ সদস্য হিচাপে নিৰ্বাচিত হৈছিল সমাজবাদী পাৰ্টিৰ প্ৰতিষ্ঠাপক-পৃষ্ঠপোষক, ভাৰত চৰকাৰৰ প্ৰতিৰক্ষা মন্ত্ৰী হিচাপে কাৰ্যনিৰ্বাহ কৰা আৰু উত্তৰ প্ৰদেশৰ তিনিবাৰৰ মুখ্যমন্ত্ৰী হিচাপে কাৰ্যনিৰ্বাহ কৰা প্ৰবীণ ৰাজনীতিবিদ মুলায়ম সিং যাদৱৰ পুত্ৰ

 তথ্যসূত্ৰ 

শ্ৰেণী:ৰাজনীতিবিদ
অগাষ্টা কালোচ ক্ৰীষ্টি (; ২৮ অক্টোবৰ ১৮৮৭  ২২ জানুৱাৰী ১৯৮১) এগৰাকী আমেৰিকান শিক্ষাবিদ আৰু ৰাজনীতিবিদ আছিল ১৯৫২ চনৰ পৰা ১৯৬৪ চনলৈকে মেইন হাউছ অৱ ৰিপ্ৰেজেণ্টেটিভ আৰু মেইন চেনেট দুয়োটাতে কাৰ্যনিৰ্বাহ কৰা তেওঁ প্ৰথমগৰাকী মহিলা ক্ৰীষ্টিয়ে মেইন ৱমেনছ খ্ৰীষ্টান টেম্পেৰেন্স ইউনিয়ন (....)ৰ সভানেত্ৰী হিচাপেও কাৰ্যনিৰ্বাহ কৰিছিল নৰ্দাৰ্ণ মেইন কমিউনিটি কলেজৰ এটা অট্টালিকাৰ নাম তেওঁৰ সন্মানত নামকৰণ কৰা হৈছে
প্ৰাৰম্ভিক জীৱন আৰু শিক্ষা
মেইনৰ এছলেণ্ডত ক্ৰীষ্টিৰ জন্ম হৈছিল তেওঁৰ পিতৃ-মাতৃ আছিল ৰুফাছ জি কালোচ আৰু মাৰ্থা জান (চেণ্ডলাৰ) কালোচ প্ৰেস্কু আইল হাইস্কুল আৰু আৰুষ্টুক ষ্টেট নৰ্মেল স্কুলত পঢ়িছিল

কৰ্মজীৱন
এছলেণ্ডৰ আশে-পাশে থকা গ্ৰাম্য বিদ্যালয়ত শিক্ষকতা কৰি ক্ৰীষ্টিয়ে নিজৰ কেৰিয়াৰ আৰম্ভ কৰিছিল পিছলৈ তেওঁৰ কেৰিয়াৰ ব্যৱসায়িক কেৰিয়াৰলৈ পৰিৱৰ্তিত হয় আৰু তেওঁ বেংগৰৰ বিল স্কুল অৱ শ্বৰ্টহেণ্ডত অধ্যয়ন কৰে স্নাতক ডিগ্ৰী লাভ কৰাৰ পিছত ৱালটাৰ আৰ ক্ৰীষ্টিৰ সৈতে বিবাহপাশত আবদ্ধ হোৱালৈকে প্ৰেস্কু আইলত আলু ব্যৱসায়ী এজনৰ ওচৰত কাম কৰিছিল১৯৬১ চনত যেতিয়া প্ৰেস্কু আইলৰ সামৰিক ঘাটিটো বন্ধ হৈ যায়, তেতিয়া ক্ৰীষ্টীয়ে পূৰ্বৰ ঘাটিটোৰ মাটিৰ অংশত বৰ্তমানৰ নৰ্দাৰ্ণ মেইন কমিউনিটি কলেজ স্থাপন কৰা এল ডি ১৫৪২ আগবঢ়াই পাছ কৰাত সহায় কৰে

ৰাজনৈতিক কেৰিয়াৰ
১৯৫২ চনত মেইন হাউছ অৱ ৰিপ্ৰেজেণ্টেটিভলৈ নিৰ্বাচিত হোৱা ক্ৰীষ্টিয়ে চাৰিটা কাৰ্যকাল কাৰ্যনিৰ্বাহ কৰে তেওঁ সুৰা নিয়ন্ত্ৰণ সমিতিৰ সদস্য আছিল আৰু শেষৰ কাৰ্যকালত ইয়াৰ গৃহ অধ্যক্ষ হিচাপে কাৰ্যনিৰ্বাহ কৰিছিল ক্ৰীষ্টিয়ে সুৰা বিলৰ বিৰোধিতা কৰিছিল আৰু সুৰা, জুৱা আৰু প্ৰতিকূল শ্ৰম আইনসমূহৰ বিৰুদ্ধে আইন প্ৰণয়নৰ সমৰ্থন কৰিছিল ১৯৬১ চনত মেইন চেনেটলৈ নিৰ্বাচিত হয় আৰু তাত তেওঁ দুটা কাৰ্যকাল কাৰ্যনিৰ্বাহ কৰে তেওঁৰ কাৰ্যকালত ৰাজ্য চৰকাৰৰ সমিতিৰ সদস্য আছিল আৰু আৰুষ্টুক কাউণ্টিৰ প্ৰতিনিধি দলৰ অধ্যক্ষ আছিল
তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:শিক্ষাবিদ
শ্ৰেণী:ৰাজনীতিবিদ
অগ্গী বীৰুডু    (; অনু. অগ্নিবীৰ)  ১৯৬৯ চনৰ তেলেগু ভাষাৰ এখন ছচবাল্কাৰ ছবি, যিখন বি. ভিট্টলচাৰ্যই শ্ৰী ভিট্টল কম্বাইনছ্ৰ বেনাৰৰ অধীনত প্ৰযোজনা কৰিছে পৰিচালনা কৰিছে বি ভি শ্ৰীনিবাসে  ইয়াত এন টি ৰামা ৰাও, ৰাজশ্ৰী বিজয়াই অভিনয় কৰিছে সংগীত ৰচনা বিজয় কৃষ্ণ মূৰ্তিৰ
কাহিনীৰ সাৰাংশ
ছবিখনৰ আৰম্ভণিতে ৰাজকুমাৰ যশোবৰ্ধন আৰু ৰাজকুমাৰী পদ্মাৱতীৰ মিত্ৰতাৰ পৰা হয় ৰুধিৰাক্ষুদু নামৰ যাদুকৰে পদ্মাৱতীক প্ৰলোভিত কৰি অপহৰণ কৰি তেওঁক মাছলৈ ৰূপান্তৰিত কৰে লগতে তেওঁ দৰাৰ ঘৰত অশান্তি সৃষ্টি কৰিবলৈ এজন দানৱক আদেশ দিয়ে, আৰু যশোবৰ্ধনৰ দেউতাকৰ দৃষ্টিশক্তি নাইকীয়া কৰি পেলায় এইবাবে তেওঁ দেউতাকক আগৰ অৱস্থালৈ ওভতাই আনিবলৈ আৰু পদ্মাৱতীক সুৰক্ষিত কৰিবলৈ এক দুঃসাহসিক যাত্ৰা আৰম্ভ কৰাৰ সংকল্প লয় বাটত অদ্ভুত কাণ্ড সংঘটিত হয় ইফালে পদ্মাৱতীয়ে পলায়ন কৰে যদিও সাধুৰ অভিশাপৰ বলি হৈ তাই নিগনিলৈ পৰিণত হয় অৱশেষত যশোবৰ্ধনে তাইক ৰক্ষা কৰে, ৰুধিৰাক্ষুদু বধ কৰি পিতৃৰ দৃষ্টিশক্তি আৰু শহুৰেকক নতুন ৰূপলৈ ঘূৰাই আনে শেষত যশোবৰ্ধন আৰু পদ্মাৱতীৰ বিবাহেৰে ছবিখন এক সুখাত্মক অনুভূতিৰে সমাপ্ত হয়
তথ্য সংগ্ৰহ

বাহ্যিক সংযোগ

শ্ৰেণী:ভাৰতীয় লোককথাৰ আধাৰত নিৰ্মিত ছবি
শ্ৰেণী:তেলেগু চলচ্চিত্ৰ
শ্ৰেণী:১৯৬৯ বৰ্ষৰ চলচ্চিত্ৰ
অগ্নি মন্দিৰ (গুজৰাটী: , ৰোমানাইজড:  ) হৈছে পাৰস্য প্ৰাচীন ধৰ্ম জৰথুষ্ট্ৰবাদ অনুগামীসকলৰ উপাসনাস্থলী  জৰথুষ্ট্ৰবাদত আতাৰ বা জুই, আবান, পানীৰ সৈতে একেলগে আনুষ্ঠানিক বিশুদ্ধতাৰ প্রতিনিধি পৰিষ্কাৰ, বগা "শুদ্ধিকৰণ অনুষ্ঠানৰ বাবে ছাই" ক আনুষ্ঠানিক জীৱনৰ আধাৰ হিচাপে গণ্য কৰা হয়, যিবোৰ "মূলতঃ ঘৰুৱা জুইৰ চোৱা-চিতা কৰাৰ বাবে উপযুক্ত ৰীতি-নীতি, কিয়নো মন্দিৰটো জুই হৈছে নতুন পৰম্পৰালৈ উঠা চুলাৰ জুইৰ" কাৰণ, যিজনে "হাতত ইন্ধন লৈ জুইৰ বাবে ত্যাগ কৰে..., তেওঁক সুখ দিয়া হয়" 62.1;  5.7 ২০২১ চনলৈকে বিশ্বত ১৬৭ টা অগ্নি মন্দিৰ আছিল, ইয়াৰে ৪৫ টা মুম্বাইত, ১০৫ টা ভাৰতৰ বাকী অংশত, ১৭ টা আন দেশত  ইয়াৰে মাত্ৰ নটা (ইৰাণত এটা আৰু ভাৰতত আঠটা) আতাশ বেহৰাম নামেৰে জনাজাত মূল মন্দিৰ;  বাকীবোৰ হৈছে এজিয়াৰী নামেৰে জনাজাত সৰু মন্দিৰবোৰ
অগ্নিগড় () ১৯৯৪ চনত মুক্তি পোৱা এখন সাম্প্ৰতিক বিষয়বস্তুৰ আধাৰত নিৰ্মিত অসমীয়া ছবি অগ্নিগড়ৰ কাহিনী, চিত্ৰনাট্য আৰু পৰিচালনা চন্দ্ৰ মুদৈৰ প্ৰযোজনা প্ৰদীপ গগৈৰ মূল চৰিত্ৰটোত অভিনয় কৰিছে অৰুণ নাথে সংগীত ভূপেন উজীৰৰ গীতত কণ্ঠদান কৰিছে ভূপেন হাজৰিকাই

অভিনয় শিল্পী

অৰুণ নাথ
বিষ্ণু খাৰঘৰীয়া
আব্দুল মজিদ
জয়ন্ত ভাগৱতী
গুণ মহন্ত
জেৰিফা ৱাহিদ
পবিত্ৰ বৰকাকতি
প্ৰদীপ হাজৰিকা

তথ্য উৎস

বাহ্যিক সংযোগ

শ্ৰেণী:অসমীয়া চলচ্চিত্ৰ
শ্ৰেণী:১৯৯০ দশকৰ অসমীয়া চলচ্চিত্ৰ
শ্ৰেণী:পোখালি (অসমীয়া চলচ্চিত্ৰ)
শ্ৰেণী:১৯৯৪ বৰ্ষৰ চলচ্চিত্ৰ
অগ্নিগড় নামে তলৰ প্ৰবন্ধসমূহ বুজাব পাৰে:
 অগ্নিগড়: তেজপুৰত অৱস্থিত ইতিহাসপ্ৰসিদ্ধ স্থান
 অগ্নিগড় (ভাওনা): ভাওনাত শিল্পীসকল পাৰ হোৱা তোৰণ
 অগ্নিগড় (চলচ্চিত্ৰ): এখন অসমীয়া চলচ্চিত্ৰ
অগ্নিগড় বা অগ্নিগেৰা হৈছে অংকীয়া ভাওনাত ভাৱৰীয়াক প্ৰৱেশ কৰিবলৈ দিয়া বন্তি প্ৰজ্বলিত তোৰণ সত্যেন্দ্ৰনাথ শৰ্মাৰ মতে "অসমীয়া ভাওনাত কাঠৰ তোৰণাকৃতিৰ ওপৰত ৯টা অথবা ১৮টা প্ৰদীপ জ্বলাই তাৰ তলেদি ভাৱৰীয়াক প্ৰৱেশ কৰিবলৈ দিয়া হয় ইয়াক অগ্নিগড় বোলা হয়" ( পৰম্পৰাগত প্ৰাচ্য নাট্যাভিনয়, পৃ.৫৯)
যিকালত বিজুলী বাতি অথবা মেণ্ঠোল লাইটৰ ব্যৱস্থা নাছিল, সেই কালত অংকীয়া ভাওনা অভিনয় কৰাৰ ক্ষেত্ৰত অগ্নিগড়ে এক গুৰুত্বপূৰ্ণ ভূমিকা লৈছিল ৰামচৰণ ঠাকুৰে 'চিহ্ন যাত্ৰা'ৰ প্ৰসংগত লিখিছে -'কুটিলা জোৰাক তাক কোঙ্গোৰা কৰিল কানিৰ আৰিয়া লগাই অগ্নিগেৰা দিল ' ( গুৰুচৰিত, পদ ১৪৯৩) ৰামচৰণ বৰ্ণিত ' অগ্নিগেৰা'ই হ'ল অগ্নিগড় 
 
বৰ্ণনা
ইয়াক স্থাপন কৰা হয় - নামঘৰৰ কোঠাত দুফালে দুটা খুঁটা থকা অলংকৃত তোৰণাকৃতিৰ কাঠেৰে সজা এই অগ্নিগড় কাঠচলাত নটা বা ততোধিক ফুটা থাকে বাঁহৰ সৰু সৰু খুটিত মৰাপাট,সূতা অথবা কাপোৰ মেৰিয়াই মিঠাতেলত তিয়াই উপৰি উক্ত ফুটাবোৰত সুমুৱাই জ্বলোৱা হয় অগ্নিগড়ত ৯ অথবা ১২ ডাল শলিতা জ্বলোৱা প্ৰয়োজন, অধিক হ'লে আপত্তি নাই - কিন্তু কম হ'ব নোৱাৰে ন ডাল, শলিতা নৱধা ভক্তিৰ প্ৰতীক আৰু বাৰডাল শলিতা হ'ল দ্বাদশস্কন্ধ ভাগৱত অথবা দ্বাদশাদিত্যৰ প্ৰতীক অগ্নিগড়ৰ শলিতাবোৰত অগ্নি জ্বলোৱাৰ লগে লগে আৰম্ভ হয় -'বৰ প্ৰৱেশ'ৰ নাচ আৰু ' নটুৱাৰ গান'
তথ্য সংগ্ৰহ

শ্ৰেণী:অসমৰ সংস্কৃতি
অগ্নিগড় () হৈছে তেজপুৰ চহৰৰ ব্ৰহ্মপুত্ৰৰ পাৰত অৱস্থিত ঐতিহাসিক গড় এই গড়টো তেজপুৰৰ বাণৰজাই নিৰ্মাণ কৰিছিল শত্ৰুৰ পৰা নগৰখন সুৰক্ষিত কৰি ৰাখিবলৈ বাণাসুৰে সমগ্ৰ নগৰখনকে অগ্নিৰে বেৰি থৈছিল বুলি কালিকা পুৰাণত উল্লেখ আছে

অগ্নিগড়ৰ সংৰক্ষণৰ বাবে ১৯২৮ চনত তেজপুৰ পৌৰসভাৰ পৌৰপতি পদ্মনাথ গোহাঞি বৰুৱায়ে ব্ৰহ্মপুত্ৰৰ পাৰত থকা টিলাটোত এখনি উদ্যান প্ৰতিষ্ঠা কৰে বৰ্তমান তেজপুৰ পাৰিপাৰ্শ্বিক সমিতিৰ তত্বাৱধানত এখন উদ্যান পৰিচালনা কৰি থকা হৈছে

নামৰ উৎপত্তি
170অগ্নিগড়ৰ সন্মূখভাগ
কালিকা পুৰাণত উল্লেখ আছে যে শত্ৰুৰ পৰা নগৰখন সুৰক্ষিত কৰি ৰাখিবলৈ বাণাসুৰে সমগ্ৰ নগৰখনকে অগ্নিৰে বেৰি থৈছিল সেয়ে এই গড়টোৰ নাম অগ্নিগড় হ'ল

কিংবদন্তি
তেজপুৰৰ বাণৰজাই তেওঁৰ কন্যা ঊষাক সুৰক্ষিত কৰি ৰাখিবৰ বাবে এই গড়টোৰ নিৰ্মাণ কৰিছিল ইয়াত ঊষাৰ কাৰেং আছিল ঊষাৰ প্ৰেমিক অনিৰুদ্ধক ইয়াতেই বন্দী কৰি ৰাখিছিল বুলি বিশ্বাস কৰা হয় দৰাচলতে এই সৰু টিলাতোক অগ্নিগড় বোলা হৈছে যদিও প্ৰকৃতাৰ্থত সমগ্ৰ নগৰখনেই অগ্নিগড় আছিল বুলি এক জনবিশ্বাস আছে তদুপৰি অনিৰুদ্ধক উদ্ধাৰ কৰিবলৈ শ্ৰীকৃষ্ণ স-সৈন্যে যুদ্ধ যাত্ৰা কৰি আহি শোণিতপুৰত প্ৰৱেশ কৰি বাণৰ নগৰৰ চাৰিওদিশে অগ্নিৰ বেৰ দেখি বিস্ময় মানিছিল আৰু নগৰত প্ৰৱেশ কৰাৰ কোনো চিদ্ৰ নেদেখি অৱশেষত গৰুড়ৰ দ্বাৰা অগ্নি নিৰ্বাপণ কৰিহে নগৰত প্ৰৱেশ কৰিছিল বুলি মহাভাৰতৰ হৰিবংশৰ বিষ্ণুপৰ্বত উল্লেখ আছে এই তথ্যবোৰৰ দ্বাৰা প্ৰমাণ কৰিব পাৰি যে বাণৰজাৰ নগৰখনেই অগ্নিগড় বুলি খ্যাত আছিল 

বৰ্তমানৰ অৱস্থা
200তেজপুৰৰ হৰি হৰ যুদ্ধ
১৯২৮ চনত তেজপুৰ পৌৰসভাৰ প্ৰথম অসমীয়া পৌৰপতি পদ্মনাথ গোহাঞি বৰুৱাদেৱে ব্ৰহ্মপুত্ৰৰ পাৰত থকা টিলাটোত এখনি উদ্যান (পিছলৈ পদ্মপাৰ্ক নামেৰে জনাজাত) গঢ়ি তোলে আৰু কালক্ৰমত ইয়েই অগ্নিগড় ৰূপে পৰিচিত হৈ পৰিল ব্ৰিটিছ আমোলাত এই টিলাটোত দূৰবীণ বহাই নগৰখন নিৰীক্ষণ কৰা হৈছিল বাবে ইয়াৰ নাম আছিল  '  ২০০১ চনৰ জানুৱাৰী মাহৰপৰা ইয়াক নতুন ৰূপত সজাই পৰাই জাতিষ্কাৰ কৰি তোলা হৈছে  ইয়াত নিৰ্মাণ কৰা মূৰ্ত্তিসমূহত হৰি-হৰ যুদ্ধ ফুটাই তোলা হৈছে বৰ্তমান তেজপুৰ পাৰিপাৰ্শ্বিক সমিতিৰ তত্বাৱধানত চলি থকা ই এক অত্যাধুনিক নয়নাভিৰাম উদ্যান

পৰিবহন
220গণেশ ঘাট
তেজপুৰ চৰকাৰী বাছ আস্থানৰ পৰা "অগ্নিগড়"লৈ দুটা পথ আছে  এটা পথত তেজপুৰৰ বিখ্যাত গণেশ ঘাট আৰু আনটো পথত তেজপুৰৰ উপায়ুক্তৰ আবাসগৃহ আৰু তেজপুৰ মহাবিদ্যালয় দেখিবলৈ পোৱা যায়  

লগতে চাওক
তেজপুৰ
ৰংঘৰ
তলাতল ঘৰ

তথ্য সংগ্ৰহ

বাহ্যিক সংযোগ
লেনচ্ অফ আছাম 

শ্ৰেণী:অসমৰ ইতিহাস
শ্ৰেণী:শোণিতপুৰ জিলাৰ পৰ্যটনস্থলী
শ্ৰেণী:তেজপুৰ
অগ্নিস্নান () হৈছে ১৯৮৫ চনত মুক্তিপ্ৰাপ্ত ভবেন্দ্ৰনাথ শইকীয়া পৰিচালিত এখন ড্ৰামাভিত্তিক অসমীয়া চলচ্চিত্ৰ শইকীয়াৰ অন্তৰীপ নামৰ গল্পৰ আধাৰত ছবিখন নিৰ্মাণ কৰা হয় চলচ্চিত্ৰখনত অভিনয় কৰে ইন্দ্ৰ বণিয়া, কাশ্মীৰি শইকীয়া বৰুৱা, মলয়া গোস্বামী, বিজু ফুকন আদিয়ে ভবেন্দ্ৰনাথ শইকীয়াই চলচ্চিত্ৰখনৰ বাবে ১৯৮৫ চনৰ শ্ৰেষ্ঠ চিত্ৰনাট্যৰ ৰাষ্ট্ৰীয় চলচ্চিত্ৰ বঁটা লাভ কৰে আৰু চলচ্চিত্ৰখনে অসমীয়া ভাষাৰ শ্ৰেষ্ঠ চলচ্চিত্ৰৰ ৰাষ্ট্ৰীয় বঁটা (ৰজত কমল) লাভ কৰে

কাহিনী
ছবিখনৰ কাহিনী মনোবৈজ্ঞানিক আৰু অগতানুগতিক এজন সম্পদশালী ব্যৱসায়ীয়ে দ্বিতীয় বিবাহ কৰিবলৈ মন মেলে তেওঁৰ এই সিদ্ধান্তই তেওঁৰ প্ৰথমা পত্নী আৰু পুত্ৰৰ মনত তীব্ৰ খং আৰু আশ্চৰ্যৰ সৃষ্টি কৰে স্বামীৰ প্ৰতি তেওঁৰ অপৰিসীম প্ৰেম আৰু সমৰ্পণৰ বিনিময়ত প্ৰথমা পত্নীয়ে প্ৰৱঞ্চনা পোৱা যেন অনুভৱ কৰে আৰু তেওঁ ইয়াৰ প্ৰতিশোধ লয়

অভিনয়ত
ইন্দ্ৰ বণিয়া
কাশ্মীৰি শইকীয়া বৰুৱা
চেতনা দাস
অশোক ডেকা
মলয়া গোস্বামী
অৰ্জুন গুহ ঠাকুৰীয়া
অৰুণ নাথ
বিজু ফুকন

সঞ্জীৱ হাজৰিকা

কলা-কুশলী
প্ৰযোজনাপৰিচালনাকাহিনীচিত্ৰনাট্যসংলাপ- ভবেন্দ্ৰনাথ শইকীয়া
সহ-পৰিচালনা- সঞ্জীৱ হাজৰিকা, গৌতম বৰা
সংগীত- তৰুণ গোস্বামী
চিত্ৰগ্ৰহণ- কমল নায়ক

সম্পাদনা- নিকুঞ্জ ভট্টাচাৰ্য

সন্মান
ৰাষ্ট্ৰীয় চলচ্চিত্ৰ বঁটা, শ্ৰেষ্ঠ চিত্ৰনাট্য, ভবেন্দ্ৰনাথ শইকীয়া, ১৯৮৫
ৰাষ্ট্ৰীয় চলচ্চিত্ৰ বঁটা, ৰজত কমল, আঞ্চলিক ভাষাৰ শ্ৰেষ্ঠ চলচ্চিত্ৰ (অসমীয়া ভাষা), ১৯৮৫
'ভাৰতীয় পেনোৰামা'লৈ নিৰ্বাচিত
ফ্ৰান্সৰ নেণ্টিছ চলচ্চিত্ৰ মহোৎসৱৰ বাবে নিৰ্বাচিত
উত্তৰ কোৰিয়াৰ প্যংয়াং চলচ্চিত্ৰ মহোৎসৱ বাবে নিৰ্বাচিত
বাংলাদেশৰ ঢাকা চলচ্চিত্ৰ মহোৎসৱলৈ নিৰ্বাচিত
আলজেৰিয়াৰ স্বাধীনতা ৰূপালী জয়ন্তী মহোৎসৱৰ বাবে নিৰ্বাচিত

তথ্যসূত্ৰ

বাহ্যিক সংযোগ
ৰ ৱেবছাইটত চলচ্চিত্ৰখনৰ প্ৰফাইল 
ইউটিউৱত অগ্নিস্নান ছবি

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮৫ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ